Premijer Srbije Ivica Dačić i predsednik Evropske komisije Žoze Manuel Barozo\nSvečanom međuvladinom konferencijom, u Briselu su i zvanično počeli pristupni pregovori Srbije i Evropske unije koji će obuhvatiti 35 poglavlja.\nSvečanom međuvladinom konferencijom u Briselu, Srbija je danas i formalno započela završnu fazu pristupanja Evropskoj uniji. Pregovore o prijemu koji bi, kako se nadaju gosti iz Beograda, mogli okončati 2018, da bi zemlja do 2020 postala punopravna evropska članica.\n"Ovo je istorijski dan za Srbiju ali i za Evropsku uniju. Zemlja je poduzela još jedan važan korak na putu ka EU, a danas mi činimo simboličan start na najvišem političkom nivou, praktičnih pregovora o pojedinim poglavljima koja će se pregovarati u mjesecima i godinama pred nama. Prva pristupna konferencija označava početak iznimno važne faze u odnosima sa Srbijom. Riječ je o zasluženom priznanju napretka načinjenog proteklih godina, a ključ ovoga je odlučnost vlasti u Srbiji da podrže reforme i njhove hrabrosti iskazane u procesu normalizacije odnosa sa Kosovom".\nTako je evropski komesar za proširenje Štefan File najavio novu fazu odnosa Beograda i Brisela. Srbija je prošla tačku od koje više ništa neće biti isto i od koje će se odbrojavati vrijeme, usglašavati standardi, pregovarati poglavlja, jedno za drugim, njih 35, a medju prvima će biti i poglavlja 23 i 24, koja se bave vladavinom zakona, borbom protiv organizovanog kriminala i korupcije.\n"Posebno se uzima u obzir novi pristup i iskustvo iz pregovora o poglavljima o sudstvu, osnovnim slobodama i pravdi, slobodi i bezbjednosti, kao i angažovanje Srbije i koraci koje poduzima kako bi unaprijedila odnose sa Kosovom, što treba da vodi trajnoj normalizaciji odnosa. Taj proces bi trebao obezbjediti da dvije strane nastave napredovanje na evropskom putu, ne blokirajući jedna drugu u tim nastojanjima", poručio je ministar spoljnih poslova Grčke, Evangelos Venizelos.\n"Ovo je najvažniji događaj za Srbiju posle Drugog svetskog rata. Ovo je strateški cilj koji određuje naš put kojim naše društvo treba da ide. Srbija danas postaje i formalno deo jednog pristupnog procesa zajedničkoj pordici evropskih naroda i zato je ovo istorijski dan", naglasio je premijer Srbije Ivica Dačić.\n"Mi znamo da pred nama nisu laki zadaci, naprotiv, da ćemo se suočiti sa brojnim problemima, brojnim teškoćama. Mnogo toga naš narod neće u potpunosti odobravati, ali da smo apsolutno spremni da svoje obaveze ispunimo, zato što gledamo u budućnost a danas su gradjani Srbije po prvi put videli i, rekao bih, mogli jasno da shvate da je pred nama drugačija i bolja budućnost", rekao je potpredsednik Vlade Srbije Aleksandar Vučić.\n"Uvjeren sam da će sa ovako snažnom evropskom agendom i širokom podrškom javnosti Srbija uspješno odgovoriti izazovu pristupnih pregovora, a za Zapadni Balkan biti primjer koji inspiriše", rekao je Štefan File.\nUvjerenje u Briselu je da će dužinu pregovaranja Srbije odrediti sam Beograd, spremnošću da odgovori na izazove i usaglasi ne samo zakone, već i društvo sa vrijednostima evropske matice.


Đurić o lecima protiv N1: Pretnje neprihvatljive, Đilasovom mediju ili bilo kome - safejournalists\nFriday November 8th, 2019) IJASMain\nBELGRADE, 08.11.2019. – Direktor Kancelarije Vlade Srbije za Kosovo i Metohiju Marko Đurić nije direktno odgovorio na pitanje novinara o lecima protiv Televizije N1, koji su u dvorište naše televizije ubačeni tokom sinoćnog intervjua s Aljbinom Kurtijem, liderom Samoopredeljenja i kako se očekuje, budućim premijerom Kosova.\n“Koliko sam vas razumeo da je neko upućivao uvrede kolegama sa N1 ili bilo čega, ja moram da vam kažem da nisam upoznat sa detaljima toga, ali isto bez ustezanja hoću da vam kažem – bilo kakve uvrede, pretnje, bilo kome u Srbiji, na bilo koji način, bez obzira da li dolaze iz Đilasovog ili bilo kog drugog medija, nisu prihvatljive”, poručio je Đurić na konferenciji za novinare posle razgovora sa predstavnicima Srpske liste.\n“Ovo je slobodna zemlja, ja mislim da i predsednik Vučić i svi mi demonstriramo, da i u odgovorima na pitanja čak, koja su nekad vrlo nezgodna, i da kažem, čak u političkom smislu neprijateljski nastrojena, ne bežimo od toga, a naravno zakon mora da važi za sve. Dakle, pretnje bilo kome nisu prihvatljive. Ne znam o čemu se u konkretnom slučaju radi, nisam još informisan, ali to je moj načelni odgovor”, kazao je Đurić.\nPodsetimo, nepoznate osobe sinoć su ponovo bacile letke u dvorište televizije N1, dok je trajala emisija Pressing u kojoj je gost bio Aljbin Kurti. Ovog puta na lecima su bile fotografije albanskog premijera Edija Rame i programskog direktora TV N1 Jugoslava Ćosića i autora emisije Pressing, ispod kojih piše “ima neka tajna veza”.\nPrethodno u toku dana, tabloidi su izveštali o najavi emisije Pressing uz komentare – “Veliki skandal Aljbin Kurti dolazi na N1, šireći dezinformacije da će lider Samoopredeljenja doći u Beograd, iako je emisija snimljena u Prištini.\nPodsetimo, sredinom oktobra u dvorište su ubačeni leci na kojima je pisalo “Republika Srbija doviđenja. Dobrodošli u Luksemburg”, a muškarci koji su ih izručili nosili su hirurške maske. I to nije bio prvi put – blizu ulaza u zgradu N1, nekoliko dana pre tog incidenta, postavljena je bila improvizovana rampa i tabla s natpisom “Napuštate Republiku Srbiju, dobrodošli u Luksemburg”.\nPodsećamo i da je i krajem septembra na ogradi gradilišta, koje se nalazi odmah pored TV N1, takođe osvanuo plakat na kome piše “Republika Srbija – doviđenja, N1 – dobrodošli u Luksemburg”. Nalepnice sa istim tekstom nekoliko dana pre toga pojavile su se na više lokacija u Beogradu, uključujući i zgradu Regulatornog tela za elektronske medije.\n“N1 oduvek odbacuje svaki pokušaj političkih uticaja na uređivačku politiku nezavisno od toga sa koje strane dolaze, kao i povezivanje N1 sa bilo kojim političkim subjektom. N1 posluje u sklopu Junajted Grupe (…) Većinski vlasnici Junajted Grupe su investicioni fondovi BC Partners i KKR”, saopštila je ranije N1.\nN1/Beta, Beograd, 08/11/2019


Nova fabrika peleta, posao za 35 radnika\nNaslovnica Krajina Cazin Nova fabrika peleta, posao za 35 radnika\nCazin – Firma “Amadint” iz Cazina otvorila je fabriku peleta u naselju Ripač u Bihaću i zaposlila 34 radnika iz te opštine. Investicija je vrijedna 3,5 mil KM, rekao je načelnik Bihaća, Emdžad Galijašević, a saopšteno je na zvaničnom sajtu Opštine.\nU fabrici peleta proizvodnja će krenuti od avgusta.\n– Svjedoci smo proteklih mjeseci otvaranja novih radnih mjesta u našem gradu kroz realizaciju nekoliko privatnih investicija. Evo danas smo posjetili i fabriku peleta u naselju Ripač gdje od početka avgusta kreće proizvodnja i gdje su posao dobila 34 naša sugrađanina, a među njima i jedan broj radnika iz Ripča – rekao je Galijašević.\nOn je dodao da je tržište za plasman peleta obezbjeđeno.\n– To je je garant uspješnog rada i Općina Bihać stoji na raspolaganju svakom investitoru koji želi ulagati u grad i otvarati nova radna mjesta, jer samo tako možemo osigurati razvoj – kazao je Galijašević.


Londonski tim je poveo već na samom startu utakmice, ali je vezista gostiju – G.Xhaka napravio veliki propust i praktično poklonio pogodak domaćinima (legendarni fudbaler ovog kluba – T.Henry je jednom prilikom istakao da kada vidi reprezentativca Švajcarske u prvoj postavi “Tobdžija”, momentalno promeni kanal na TV-u). Ipak, Arsenal je bio dosta bolji tim na terenu, želeo je pobedu koju bi najverovatnije i ostvario da nije bilo katastrofalne sudijske odluke, kada nakon zaista očiglednog igranja rukom defanzivca Barnlija u svom kaznenom prostoru, gosti nisu dobili jedanaesterac. Do kraja utakmice nisu imali ni dovoljni sreće, jer su duboko u nakodnaki vremena pogodili i stativu.\n68 utakmice bez poraza na svom terenu, a sada niz od šest vezanih neuspeha na sopstvenom stadionu. Zaista neverovatan podatak, koji zasigurno niko nije očekivao. Aktuelni prvak je ovoga puta dobio “šamar” od tima koji se nalazi u zoni ispadanja. U defanzivi imaju problema usled izostanaka bitnih pojedinaca, ali su se naprosto “ugasili” i u fazi napada, jer u poslednjih nekoliko utakmica zaista retko postižu golove. Ovim porazom su dodatno zakomplikovali svoju situaciju oko mesta među TOP 4 tima, dok je londonski klub osvojio veoma vredne bodove u borbi za opstanak.\nJANG BOJS – Vaduc 1:1\nTreća utakmica u nizu na kojoj Jang Bojs nije osvojio ceo “plen”, preciznije treći uzastopni nerešeni ishod. Ovog vikenda na svom terenu nisu uspeli da savladaju “fenjeraša” u ligi koji je do vodstva stigao u 55. minutu igre. Ipak, domaćini su 10-tak minuta pre kraja meča uspeli da poravnaju rezultat, ali ne i da stignu do potpunog preokreta. Međutim, Jang Bojs je i dalje suvereni vladar švajcarskog šampionata, jer imaju čak 19 bodova prednosti u odnosu na drugoplasirani Servet.\nElče je u ovom kolu zabeležio zaista neočekivani trijumf protiv ekipe koja nastupa u nokaut fazi Lige Šampiona. Domaćini su zahvaljujući ovim bodovima, barem privremeno napustili zonu ispadanja, dok je Sevilja pretrpela drugi ligaški poraz u nizu, te se i dalje nalaze na četvrtoj poziciji na tabeli, ali su dopustili Real Sosiedadu da im se približi na samo tri boda razlike.\nDandi Junajted – SELTIK 0:0\nNovi “kiks” Seltika ovog vikenda označio kraj njihove suverene vladavine i predavanje šampionske “krune” velikog rivalu – Rendžersu. Popularni “Policajci” su tako i više nego zasluženo osvojili svoju 55. titulu prvaka Škotske. Tako da naredni veliki “Old Firm” derbi neće imati rezultatskog značaja, ali nema dileme da će kao i uvek biti izuzetno tenzičan kada se sastaju ova dva velikana.\nKanet Rousilon – MARSEJ 2:1\nOgroman “šok” 1/16-finala francuskog kupa “Coupe de France”, jer je tim koji se takmiči u “National 2 – Group D” uspeo da eliminiše iz daljeg toka takmičenja jedinu ekipu iz Francuske koje je nekada bila na “krovu” Evrope. Marsej je izašao na teren u izuzetno jakom sastavu, što još više povećava njihovu “sramotu” ovoga puta. Klub sa stadiona “Velodrome” je daleko od prave forme i nekih kvalitetnih igara, ali ovakvu blamažu sebi nisu smeli da dozvole.\nPrethodni tekstABA: Zvezda gostuje u Splitu\nSledeći tekstIzraelski drugoligaši ne mogu da se pohvale efikasnim napadom!


U centru Niša POSEČENO DRVEĆE po “nalogu grada” (VIDEO) | Djole.dog\nU centru Niša POSEČENO DRVEĆE po “nalogu grada” (VIDEO)\nJuče je u centru Niša posečeno preostalo drveće koje su građani i aktivisti ranije branili, piše N1. Sečenje tri preostala zimzelena stabla su posebno potresno doživeli oni koji decenijama, na Trgu kralja Milana na njih gledaju.\nPhoto: Facebook/Ana Šurdilović-Nikolovski\nStabla su posekli radnici sektora “Zelenilo“ Javnog komunalnog preduzeća „Mediana“, kako su kazali prolaznicima, “po nalogu grada“.\nGradska organizacija pokreta Dveri upozorila je prethodnih dana da će biti posečeno osam stabala od kojih je svako staro više od 50 godina, kao i da je Direkcija za izgradnju grada tajno naložila hitnu seču stabala sektoru „Zelenilo“ Javno komunalnog preduzeća „Mediana“, kako bi što manje građana saznalo za to.\nSeča drveća u toku, iako su građani koliko juče protestvovali protiv!! 👇Tri jelke posečene, nastavljena seča i drugih stabala u centru Niša https://t.co/6493dPfM2U via @juznevesti\n— Stasa (@Stasa95860478) February 16, 2021\nDruštvenim mrežama od jutros se širi snimak seče stabala koji je podelila Nišlijka koja živi u zgradi na centralnom gradskom trgu. Drveće posečeno u centru grada nije bilo staro i trulo. Ono je posečeno jer se nije uklapalo u projekat uređenja Trga kralja Milana, a dva platana na šetalištu posečena su kako bi se omogućio ulazak u novoizgrađenu podzemnu garažu hotela “Park“.\nIako je prethodni gradonačelnik obećao da ih neće „dirati“, uklanjanje je krenulo usred neradnog jutra i to pre šest časova ujutru. Radnici JKP Mediana su odvezli ostatke drveća, a prema najavama koje su prethodnih dana iznele Dveri, njihov ogranak u Nišu, trebalo bi da bude posečeno i preostalo drveće na glavnom niškom trgu, uključujući i višedecenijska stabla ispred nekadašnjeg hotela Park.\nPosted by Ana Šurdilović-Nikolovski on Monday, 15 February 2021\nOno što je “golim“ okom vidljivo je da je ulaz u garažu obnovljenog objekta napravljen – ispred drveta koje je tu odavnina, pa se i strahovalo da ce, uskoro, drvo i stradati. Na zelenoj površini pored Bulevara Nemanjića nedavno je posečeno 13 kedrova kako bi se obezbedio prilaz novom tržnom centru.\nPodsetimo se da su se građani Leskovca izborili da se obustavi seča stabala koja su staništa zaštićenih sova utina na jugu Srbije!


Saopštenje: Crna Gora sigurna i stabilna investiciona destinacija\nDatum objave: 12.07.2017 13:44 | Autor: m\nCrna Gora je sigurna, ekonomski održiva i politički stabilna država, sa značajnim potencijalom da nastavi svoj dalji ekonomski rast, kazala je ministarka ekonomije Dragica Sekulić tokom Biznis foruma organizovanog u okviru Samita Zemalja Zapadnog Balkana (WB6), koji danas u okviru Berlinskog procesa održava u Trstu.\n„Crna Gora je nedavno postala članica NATO saveza, što nas stavlja na listu visoko bezbjednih zemalja. Otvorenost ekonomije je jedna od naših ključnih vrijednosti. Punopravna smo članica Svjetske trgovinske organizacije i potpisnica CEFTA i EFTA sporazuma o slobodnoj trgovini. Sa postojiećim trgovniskim sporazumima obezbjeđujemo mogućnost slobodne trgovine sa preko 800 miliona potrošača“, kazala je ministarka Sekulić.\nGovoreći o biznis ambijentu, ministarka Sekulić je kazala da Crna Gora ima efikasan, transparentan i konkurentan poreski sistem, sa stopom poreza na dobit od samo 9% i stopom poreza na dohodak fizičkih lica 9%, odnosno 11%.\n„Imamo reformisan bankarski sistem, jednak tretman domaćih i stranih investitora, euro kao zvanična valuta i liberizovan spoljno-trgovinski sistem. Investiciona zajednica se sastoji od više od 90 zemalja, a u posljednjih 10 godina priliv stranih direktnih investicija je blizu 20% BDP-a“, kazala je ministarka Sekulić.\nGlavni podsticaji investitorima, kako je kazala, odnose se na direktne finansijske podsticaje za nove investitore, poreske olakšice, posebno u manje razvijenim djelovima zemlje, subvencije na plate zaposlenih u biznis zonama, kao i manje takse i porezi na lokalnom nivou.\n„Strani investitor može da investira u bilo koji sektor industrije i vršli slobodan transfer kapitala, profita i dividendi. Da bih vam pokazala koliko su nam investicije važne, reći ću vam da Vlada Crne Gore sprovodi i mjere fiskalne konsolidacije. Neke od tih mjera se tiču povećanja poreza i nijedna od njih nije povezana sa povećanjem taksi i poreza za investitore, niti na bilo koji način predstavlja teret za investitore“, kazala je ministarka Sekulić.\nMinistarka Sekulić je učesnicima Foruma predstavila najznačajnije vrste podsticaja koje Vlada sprovodi. Govoreći i Uredbi podsticanju dirketnih investicija, kazala je da ona obezbjeđuje finansijske podsticaje od 3.000 do 10.000 eura po novom radnom mjestu i ima da za cilj privlačenje investicija i povećanje zaposlenosti, posebno u manje razvijenim opštinama u Crnoj Gori, kao i smanjenje regionalnih razlika.\n„Sredstva se raspoređuju na osnovu javnog poziva za investicione projekte, čija je minimalna vrijednost ulaganja pola miliona za centralni i 250.000 eura za sjeverni region. Strani investitor može koristiti ove podticaje nakon što osnuje preduzeće u Crnoj Gori“, kazala je ministarka i dodala da Vlada sprovodi i projekat biznis zona, koje, takođe, omogućavaju ulaganja pod veoma povoljnim uslovima.\nVlada Crne Gore sprovodi i projekat Biznis zona, koje su do sada proglašene u 9 lokalnih samouprava u Crnoj Gori, tako da investitori imaju mogućnost ulaganja pod veoma povoljnim uslovima.\nGovoreći o energetici, ministarka je kazala da je poglavlje 15 otvoreno prije godinu i po, što pokazuje da je Crna Gora prenijela sve važne evropske direktive iz ove oblasti, i da je crnogorsko tržište električne energije transparentno sa svim neophodnim rješenjima iz Trećeg paketa.\n„Kada govorimo o infrastrukturi, Crna Gora je na putu da postane energetsko čvorište regiona, i to izgradnjom podmorskog kabla do Italije, kao i izgradnjom 400KV dalekovoda između Crne Gore, Srbije i BiH, projekta ko-finansiranog od strane EU, kroz Berlinksi proces. Sve to pokazuje da činimo sve da imamo stabilnu i sigurnu infrastrukturu za bilo koju vrstu investicije u proizvodne pogone u Crnoj Gori, kao i stabilnu i sigurnu infrastukturu u regionu“, kazala je ministarka Sekulić.\nEvropski komesar za susjedsku politiku i pregovore o proširenju Johanes Han kazao je da će se na današnjem samitu definisati napredak zemalja Zapadnog Balkana u okviru Berlinksog procesa, pogovoto u dijelu Connectivity Agende.\n„Smatram da je tokom 2017. Godine ispunjena skoro čitava Agenda, ali da je vaćno okrenuti se sektoru malih i srednjih preduzeca, kako bi se region razvio u ekonomskom smislu i dostigao veći nivo. To ostavlja prostor za uvođenje vladavine prava i novih procedura za uspostavljanje zdravih investicija i zdravih odnosa sa investitorima“, kazao je komesar Han i dodao da se trgovinska razmjena između Zapadnog Balkana i EU se u posljednjih deset godina udvostručila.\nVažno je, kako je kazao, stvoriti atmosferu u kojoj će doći do razmjene iskustva između zemalja Zapadnog Balkana i članica EU, u cilju uspostavljanja dobrih ekonomskih odnosa i razmjene know-how.\nUčesnici Biznis foruma u Trstu pozdravili su inicijativu Berlinskog procesa, kao i značaj aktivnog učešća zemalja Zapadnog Balkana i mogućnost ostvarivanja velikih pozitivnih rezultata u procesu pivezivanja kompanija iz regiona sa onim iz EU.


Ratni vojni invalidi iz Slovenije i Srbije posjetili Prijestonicu\nčetvrtak, 08 jun 2017 14:50\nGradonačelnik Prijestonice Aleksandar Bogdanović primio je danas na Cetinju delegacije Ratnih vojnih invalida iz Slovenije i Srbije, koje borave u posjeti Savezu udruženja boraca NOR-a i antifašista Crne Gore.\nGradonačelnik Bogdanović je upoznao goste sa slavnom antifašističkom prošlošću cetinjskog kraja. On je takođe predstavio ključne projekte Prijestonice, posebno one koje se odnose na otvaranje novih radnih mjesta i privlačenje stranih investicija.\n- Poseban akcenat stavljen na aktivnosti iz oblasti međunarodne saradnje, zahvaljujući kojoj je Prijestonica Cetinje, u prethodne četiri godine, ostvarila donacije od preko 19 miliona eura – naglasio je gradonačelnik Bogdanović.\nDelegaciju Udruženja vojnih invalida Slovenije činili su predsjednik Janez Podražaj i član Vladimir Pegan, dok su u delegaciji Ratnih vojnih invalida Srbije bili predsjednik, general u penziji Miroslav Lazić i član Vladimir Lakčević. Sa gostima iz Slovenije i Srbije, prijemu kod gradonačelnika Bogdanovića prisustvovali su i Dragan Mitov Đurović, generalni sekretar SUBNOR-a i antifašista Crne Gore i Stevan Radunović, predsjednik SUBNOR-a i antifašista Prijestonice Cetinje.


Zvezde vole uniforme : Crveni tepih\nZvezde vole uniforme\nBiti vojnik i oficir više nije samo muški posao. To je bila ekskluziva koju su muškarci imali dugi niz godina, ali Srbija će od septembra dobiti prvu generaciju žena oficira, koje su školovanje na Vojnoj akademiji započele pre četiri godine. Tako će prvi put naše dame biti promovisane u oficirske činove.\nU svrhu promocije žena u Vojsci Srbije, mlada srpska glumica Tamara Krcunović snimila je reklamu „Budi profesionalac“. Kako bi verodostojno dočarala kako će izgledati život profesionalnog vojnika u Srbiji, Tamara je provela skoro sedam dana na snimanjima širom naše zemlje, pa je tako za potrebe spota skoro sve osetila i na sopstvenoj koži, i to od puzanja po blatu, planinarenja, trčanja pod punom ratnom opremom, pucanja iz pištolja, pa do skoka iz aviona sa padobranom.\nBudući da su starije generacije imale predrasuda prema damama u vojci, teško je bilo zamisliti, a kamoli videti u javnosti ženu u uniformi. Da bi dokazale da su hrabre poput muškaraca ratnika, svoju dominaciju nad njima, patriotizam ili napravile dobar marketing pred izlazak novog albuma, najitrigantnije estradne umetnice često su se tokom ratnih devedesetih i kasnije slikale u maskirnoj uniformi.\nKraljica folka bivše Jugoslavije Lepa Brena nije obukla uniformu Republike Srpske kada je u jeku građanskog rata išla da iz BiH izbavi roditelje, kako su tvrdili hrvatski i bosanski mediji, već safari kostim, ali zato je 1995. godine obukla vojničke pantalone, košulju i šapku radi snimanja spota „Ljubav je“. U video-klipu, Brena je tumačila poručnika i postrojavala nabildovane seksi vojnike, terajući ih da rade sklekove na snegu.\nNjena naslednica na tronu najveće domaće muzičke zvezde Ceca Ražnatović navodno je uslikana u uniformi kada je obilazila pokojnog supruga Željka Ražnatovića na ratištu, ali ona je pre nekoliko godina za tu fotografiju rekla da je foto-montaža. Ali zato je njena najveća konkurentkinja Jelena Karleuša na početku karijere uradila foto-sešn u vojnoj uniformi. Džej Kej je ponosno pozirala u maskirnim, širokim pantalonama, uskoj majici sa dubokim dekolteom, šapkom i šminkom „isprljanog“ tela.\nPop pevačica Zorana Pavić često je maskirnim odevnim kombinacijama isticala ljubav prema pripadnicima Vojske Srbije, čijim se pozivima da im uveliča slavlja redovno odazivala. Pre desetak godina snimila je i spot „Jabuka“, koji je za radnju imao vojnu tematiku, a uskoro planira da snimi novi singl i spot koji će posvetiti proslavi 100 godina Vazduhoplovstva Vojske Srbije.


Suđenje Iliji Jurišiću, optuženom za krivično djelo upotrebe nedozvoljenih sredstava borbe prilikom napada na kolonu JNA u Tuzli 15. maja 1992. godine, bit će nastavljeno u četvrtak saslušavanjem svjedoka pred Vijećem za ratne zločine Okružnog suda u Beogradu.\nTužilaštvo za ratne zločine Srbije podiglo je 9. novembra prošle godine optužnicu protiv Jurišića, koja ga tereti da je kao pripadnik rezervnog sastava policije MUP-a Bosne i Hercegovine i kao visoki starješina u Službi državne sigurnosti angažiran na poslovima zapovjednog kadra u Operativnom štabu Službe javne sigurnosti Tuzla izdao naredbu za otvaranje vatre na kolonu 92. motorizirane brigade JNA.\nU tome napadu poginula su najmanje 92 vojnika, ranjena najmanje 33 i uništen veći broj vojnih i sanitetskih vozila.\nTužilaštvo za ratne zločine preuzelo je ovaj predmet od Vojnog tužilaštva u Beogradu 2004. godine i na njemu je radilo u saradnji s Tužilaštvom BiH.\nNa početku suđenja 22. februara ove godine Jurišić je tvrdio da nikada nije upotrebljavao nedozvoljena sredstva borbe, što mu je optužnicom stavljeno na teret, niti je uradio bilo šta nezakonito, prenio je Tanjug.\n"Nisam nikakav kriminalac, jer se uz više strpljenja, razuma, discipline i odgovornosti tragedija na Brčanskoj malti (u Tuzli) mogla izbjeći", rekao je Jurišić izjašnjavajući se o optužnici.


VAZURA NAJAVIO NAPADAČA ZA LIGU EVROPE! - Sportski Portal\nPartizan se plasirao u Ligu Evrope, a rok za prijavu igrača je večeras do ponoći.\nPartizan je u potrazi za napadačem, ali nema vesti iz Humske da je neki igrač makar blizu potpisa.\nGeneralni direktor crno-belih Miloš Vazura je u razgovoru za Mondo priznao da je klub kontaktirao neke igrače, ali da nije došlo do dogovora, ali je najavio da do promene u igračkom kadru ipak može doći.\n– Do sada nismo uspeli da nađemo boljeg špica, a nismo hteli da dovodimo samo da bismo doveli, a da nije dobro za klub. Međutim, ne mogu da kažem da smo potpuno odustali od namere da pojačamo napad. Po pravilima možemo da angažujemo slobodnog fudbalera, ako mu je istekao ugovor. Ako se pojavi igrač koji bi bio po ukusu stručnog štaba, svakako da bismo ga doveli, rekao je Vazura za Mondo.\n– Da, ali mislim da jedan igrač može naknadno da se prijavi za Ligu Evrope. Nije ni bitno, ako se na tržištu pojavi fudbaler koji je po meri Partizana, mi ćemo sve učiniti da ga potpišemo.\nVazura i Milošević/Foto: FK Partizan\n– U danima pred nama produžićemo ugovore sa ostalim momcima – Filipom Stevanovićem, Lazarom Pavlovićem i Nikolom Lakčevićem. Imamo našu decu koju moramo da zadržimo što duže. Tako se potrefilo ove godine, imali smo prostora i mogućnosti da se vide na terenu, a sve zahvaljujući treneru, njegovim saradnicima i Omladinskoj školi u kojoj su stasali. Oni su bogatstvo kluba, dodao je generalni direktor Partizana\nPovezane temeFK PartizanFudbalLiga EvropeMiloš VazuraNapadačPartizanSavo MiloševićVesti\nUŽASNE SCENE NA UTAKMICI: Navijač pao sa 20 metara na devojčicu!


[BSF] Kuper: Ne smatram da je dijalog mrtav - European Western Balkans\nRobert Kuper; Foto: Belgrade Security Forum / Flickr\nBEOGRAD – Bivši posrednik u dijalogu Beograda i Prištine, britanski diplomata Robert Kuper, smatra da je dijalog sa vlastima u Prištini obeležilo više uspeha nego nazadovanja u odnosima. Ne smatra da je dijalog mrtav i poručuje da je “smešno zadržati u Ustavu da je Kosovo deo Srbije”, kada je situacija u realnosti drugačija, prenosi European Western Balkans.\nPo pitanju uloge Evropske unije u celom procesu dijaloga Beograda i Prištine, bivši posrednik smatra da je jedina greška Brisela što nije insistirao na “implementaciji dogovorenog na obe strane”\nTo je, kaže, ključni nedostatak, što je uticalo na izraženo nepoverenja između obe strane i danas.\n„Smešno je zadržati u Ustavu da je Kosovo deo Srbije, kada je situacija u realnosti potpuno drugačija”, poručuje britanski diplomata.\nOn takođe navodi da nije siguran da će postizanje sporazuma o normalizaciji odnosa uključivati Asocijaciju srpskih opština na Kosovu\n„Ne smatram da je ideja o Asocijaciji srpskih opština loša, Srbi su manjina na Kosovu, pa bi se možda tako osećali komfornije“, dodaje Kuper.\n„Ne mislim da je proces neuspešan i radujem se što je dostigao ovaj nivo koji sada postoji između predsednika Vučića i Tačija. Oni sada razgovaraju o bitnim stvarima i, sve u svemu, reč je o pozitivnoj priči”, smatra Kuper.\nOn ne smatra da je Evropska unija promenila stav po pitanju konačnog rešenja kada je reč o razmeni teritorija, već da Brisel i dalje razmatra veliki broj otvorenih opcija.\n„Ne smatram da će razmena teritorija biti najbolje rešenje. Po mom misljenju, najbolje rešenje će biti ono koje će unaprediti odnose Beograda i Prištine. Ako se dođe do sporazuma, onda taj sporazum treba da vodi obe strane ka zajedničkoj saradnji“, ističe Kuper.\nTakođe Kuper ne smatra da je dijalog „mrtav“, kako tvrde političari u Prištini i Beogradu. Britanski diplomata smatra da je reč samo o promeni okvira samog dijaloga.\n„Sa tehničkog nivoa prešao je na politički u 2012. godini. Sada je došao na nivo gde će se, najverovatnije, postići najbolji sporazum ako predstavnici Beograda i Prištine pregovaraju bez spoljnih posrednika“, zaključuje Kuper.\nBSF2018Dijalog Beograda i PrištineKosovoRobert KuperSrbija


Kretanje vozila preko administrativnih prelaza Jarinje i Brnjak odvija se kao i prethodnih šest meseci - Radio Kosovska Mitrovica\nKretanje vozila preko administrativnih prelaza Jarinje i Brnjak odvija se kao i prethodnih šest meseci\n22. April 2022, 08:13\nKretanje vozila preko administrativnih prelaza Jarinje i Brnjak i jutros, dan nakon pregovora u Briselu glavnih pregovarača Beograda i Prištine bez konačnog rešenja, odvija kao i prethodnih šest meseci.\nJedan od vozača čije vozilo ima registarske oznake Novi Pazar potvrdio je za Radio Kosovska Mitrovica da je sve kao i prethodnih meseci.\n“Nakon kontrole putnika i vozila, dobio sam komplet stikera kako bih nastavio dalje’ rekao je.\nI pripadnici kosovske policije su u neformalnom razgovoru rekli da nikakva nova odluka nije stupila na snagu i da se nastavlja sa radom u istom režimu.\nDirektor Kancelarije za KiM i glavni pregovarač Beograda, Petar Petković rekao je posle današnjih razgovora u Briselu da će sporazum o tablicama od 30. septembra o režimu stikera i dalje biti na znazi.\n“To znači da se do pronalaženja trajnog rešenja na visokom nivou režim stikera nastavlja”, rekao je Petković novinarima u Briselu.\nOn je rekao da je u Briselu razgovarao sa prištinskom stranom i da je ogromna pažnja bila posvećena pitanju registarskih tablica.\nGlavni pregovarač Prištine Besnik Besljimi izjavio je da nema nikakvog rezultata jer nije postignut dogovor oko glavnog pitanja – registarskih tablica.\n“Srpska strana nije imala nikakav predlog o tome, pa smo morali da tražimo alternativno rešenje. Gospodin Lajčak je predložio da radne grupe nastave razgovore sledećih mesec dana, ali je Beograd to odbio”, rekao je Besljimi.\nNa sastanku delegacije Beograda sa evropskim posrednikom Miroslavom Lajčakom bilo je reči i o Zajednici srpskih opština, nestalim licima i energetici.


Bivši ministar u Vladi RS osumnjičen za seksualno zlostavljanje djevojčice\nPolicija RS juče je privela bivšeg ministra u Vladi RS koji je osumnjičen za seksualno zlostavljanje maloljetne djevojčice iz Banjaluke.\n"Nezavisne" nezvanično saznaju da je riječ o bivšem ministru prosvjete 69-godišnjem Nenadu Suziću iz Banjaluke.\nKako saznajemo slučaj je prijavila osnovna škola koju pohađa djevojčica, nakon čeka je Suzić odmah priveden.\nSaznajemo da je osumnjičeni duži vremenski period dodirivao djevojčicu po raznim dijelovima tijela i govorio joj kako to ne smije pričati nikome, jer će to ostati njihova tajna.\nRiječ je o veoma osjetljivom slučaju.\nIz Policijske uprave Banjaluka saopšteno je da je uhapšeno lice N.S. iz Banjaluke, nakon sumnje o izvršenju krivičnih djela iz oblasti seksualnog zlostavljanja i iskorištavanja djeteta, a na štetu djeteta iz Banjaluke.\nOsumnjičeni je sproveden u Okružno javno tužilaštvo Banjaluka.\n"S obzirom na činjenicu da se radi o djetetu, te u skladu sa svim pozitivnim međunarodnim i domaćim propisima kojima se štite interesi djeteta, nismo u mogućnosti iznositi više detalja", rekli su u PU Banjaluka.\nOkružnom javnom tužilaštvu Banjaluka, od strane Policijske uprave Banjaluka, dostavljen je izvještaj protiv N.S. (69) iz Banjaluke, zbog postojanja osnova sumnje da je počinio krivično djelo Obljuba sa djetetom mlađim od petnaest godina iz člana 172. stav 3. u vezi sa stavom 1. Krivičnog zakonika Republike Srpske.\nSprovedeno lice će biti ispitano od strane dežurnog tužioca Okružnog javnog tužilaštva Banja Luka.\nNakon ispitivanja tužilac će odlučiti o stavljanju prijedloga za određivanje mjere pritvora, o čemu će javnost biti obavještena.


Gradske vlasti su najodgovornije za saobraćajnu nesreću u Zemunu - SOLIDARNOST\nGradske vlasti su najodgovornije za saobraćajnu nesreću u Zemunu\nPolitička platforma Solidarnost smatra da gradske vlaste snose najveću odgovornost za saobraćajnu nesreću u Zemunu u kojoj je autobus na liniji 45 uleteo na dečije igralište. Solidarnost želi brz oporavak svima koji su povređeni u ovoj nesreći a naročito našim najmlađim sugrađanima i njihovim porodicama.\nSama činjenica da je vozač koji je upravljao autobusom gradskog prevoza star 72 godine mnogo govori o problemima koje su uzrokovale gradske i republičke vlasti. Srbija je godinama suočena sa nedostatkom profesionalnih vozača koji usled loših radnih uslova i malih plata odlaze u inostranstvo gde se njihov rad više ceni. Umesto da podstaknu poslodavce da obezbede dobre radne i materijalne uslove vozačima, vlast je liberalizovala radno zakonodavstvo i omogućila poslodavcima da radno angažuju penzionere što je za njih najjeftinija opcija. Nažalost, mnogi penzizioneri ne mogu da prežive od svojih penzija pa su, kao i vozač iz jučerašnje nesreće, prinuđeni da i pod stare dane rade umesto da uživaju u svojoj starosti.\nPostavlja se pitanje da li neko u toj životnoj dobi može da se nosi sa pritiskom koji podrazumeva svakodnevno višesatno prevoženje ljudi u javnom gradskom prevozu? I koliko je to bezbedno?\nGradske vlasti su najodgovornije za deregulaciju javnog gradskog prevoza u Beogradu koji odavno ne funkcioniše kao jasan integrisani sistem već kao skup interesnih grupa koje na različite načine izvlače pare od građana za sve lošiji prevoz. Gradsko saobraćajno preduzeće (GSP) se sistematski urušava kako bi se što više dalo privatnim kompanijama kojima je profitni interes daleko ispred brige kvalitetan, bezbedan i dostupan javni prevoz. Privatne kompanije imaju jednako stare autobuse, kao i GSP, ali i slabiju infrastrukturu i ljudstno kako bi adekvatno održavali svoj vozni park pa je tako i juče uzrok nesreće bilo otkazivanje kočnica kako javljaju mediji.\nPolitička platforma Solidarnost smatra da je potrebno svim vozačima u javnom gradskom prevozu obezbediti stalno zaposlenje, skratiti radno vreme i povećati plate. Grad bi morao da potpisuje ugovore o obavljanju prevoza samo sa onim firmama koje svojim radnicima obezbeđuju visoke standarde radnih prava uključujući i adekvatne zarade dok je ujedno potrebno povećati ulaganja u GSP koji mora postati glavni operater prevoza a sistem naplate vratiti pod okrilje javnog preduzeća.


PRIČINJAVAJU MU SE ZAVERE: JEREMIĆ BI OPET DA SVAĐA SRBIJU SA SVETOM - Informer\nOd Vuka Jeremića smo, dok je bio na vlasti, već videli da nema s kim nije u stanju da posvađa Srbiju, a izgleda da isto pokušava i danas, kad mu se priviđaju zavere u kojima učestvuje pola sveta, kaže potpredsednica Vlade Srbije i članica Predsedništva SNS, Zorana Mihajlović.\nReagujući na izjavu predsednika Narodne stranke da predsednik Srbije Aleksandar Vučić "namerava da Kosovu da stolicu u UN, da bi mu Zapad zauzvrat dozvolio da pokrade naredne izbore", Mihajlovićeva kaže da je groteskno da ovakve optužbe izgovara Jeremić, koji je izmestio dijalog iz okvira UN i postavio pitanje Međunarodnom sudu pravde, čiji odgovor je još više udaljio Kosovo od Srbije.\nJOVANOV: Vučića od susreta sa Jeremićem jedino može da uplaši da ne ostane bez novčanika, jer lopuže koriste svaku priliku da nešto ukradu!\nOna ističe da je želja za vlašću Vuka Jeremića i njegovih istomišljenika u opoziciji tolika da bi vladali Srbijom pod bilo kojim uslovima, pa zato i misle da se Srbijom može vladati tako što neko spolja nešto ''toleriše'' i ''dozvoljava''.\n- Vlast u Srbiji osvaja se na demokratskim izborima, Srbija je danas zemlja poštovana u svetu, a njen predsednik razgovara sa najvećim svetskim liderima, i na istoku i na zapadu. Tu je, izgleda, izvor svih Jeremićevih frustracija i teorija zavere kojima truje javnost i građane Srbije, samo zbog toga što ne može da se dokopa ni parčeta vlasti - navodi Mihajlovićeva.\nZorana Mihajlović Vuk Jeremić SNS Srbija\nJOVANOV: Jeremić pljuje Srbiju u svakoj prilici! Neka ne brine o Vučiću, već o Hoovim milionima!


VAZDUŠNI MOST IZ KAZAHSTANA: Avion ruskih snaga izveo Ruse, Austrijance i Mađare iz Almatija\n10. 01. 2022. u 19:13\nAVION Vazdušno-kosmičkih snaga Rusije izveo je 146 ruskih državljana iz Almatija, kao i diplomate iz Austrije i Mađarske sa porodicama, saopštilo je danas rusko Ministarstvo odbrane.\nAvion vojno-transportne avijacije Vazdušno-kosmičkih snaga Rusije dopremio je 146 ruskih državljana sa aerodroma u Almatiju (Kazahstan) u Moskvu, saopštilo je Ministarstvo, preneo je Interfaks.\nTakođe, nekoliko stranih diplomata sa porodicama je odvedeno na Aerodrom Čkalovski kod Moskve avionom ruskog Ministarstva odbrane na zahtev ambasada Mađarske i Austrije, kaže se u saopštenju.\nPrema podacima Ministarstva odbrane, iz Kazahstana je u Rusiju prevezeno 1.489 ruskih državljana.\nBONUS VIDEO: RATNE IGRE VELIKIH RAZMERA - Hiljadu ruskih, uzbekistanskih i tadžihistanskih vojnika u akciji\nBLOKIRAN AERODROM U ALMA ATI: Putnike sa avio-kartama šalju nazad, likvidirano 26 osoba\n07. 01. 2022. u 18:08\nRusija Kazahstan Kazahstan protesti Mirovne snage ODKB


Profilna stranica i informacije o modelu TomasGrinder\nPoslednje prijavljivanje: 17.6.19. 07.14.47\nKlikom na dugme, podići ćeš TomasGrinder na prvu poziciju na glavnoj stranici na 60 sekundi. Tokom ovog vremena, čet soba ovog modela će postati mnogo vidljivija i neverovatno popularna! Notifikacija o tvojoj akciji će se pojaviti u četu i biće vidljiva modelu i drugim korisnicima. TomasGrinder će zasigurno ceniti ovaj gest i biti ti neizmerno zahvalna!\nVažni detalji o TomasGrinder\nRadni sati TomasGrinder\nAmaterski klipovi od TomasGrinder\nTomasGrinder lista želja


Ovo su detalji dokumenta koji je Moskva poslala SAD! – UDARNA VEST . rs\nOvo su detalji dokumenta koji je Moskva poslala SAD!\nčetvrtak, 17. februara, 2022 četvrtak, 17. februara, 2022 2 min read UdarnaVest\nSjedinjene Američke Države dobile su odgovor od Rusije na pismo koje su pre tri nedelje uputili Kremlju, potvrdio je zvaničnik Stejt Departmenta i rekao da je odgovor predat ambasadoru SAD u Moskvi.\nMinistarstvo spoljnih poslova Rusije objavilo je da je predalo pismo ambasadoru.\n– Danas, 17. februara, američki ambasador Džon Saliven, pozvan je u Ministarstvo spoljnih poslova Rusije i predato mu je pismo u kom se iznosi reakcija na prethodno dobijen odgovor SAD o ruskom nacrtu ugovora između Ruske Federacije i Sjedinjenih Američkih Država o bezbednosnim garancijama – navodi se u saopštenju ruskog Ministarstva.\nMinistarstvo je u dokumentu posebno naglasilo neprihvatljivost zahteva za povlačenjem ruskih trupa iz određenih područja zemlje. Ministarstvo je istaklo da je Rusija zabrinuta zbog rastuće vojne aktivnosti Sjedinjenih Država i NATO-a direktno u blizini ruskih granica, „dok se naše ‘crvene linije’ i suštinski bezbednosni interesi, kao i suvereno pravo Rusije da ih štiti, i dalje ignorišu”.\n– Ultimatumi da se trupe povuku sa određenih područja na ruskim teritorijama, praćeni pretnjama o oštrijim sankcijama, su neprihvatljivi i podrivaju izglede za postizanje stvarnih sporazuma, navodi se u odgovoru, prenosi Kurir.\namerika, rusija, ukrajina\nLUKAŠENKO PRETI ZAPADU NUKLEARNIM ORUŽJEM Zapaljiva retorika beloruskog lidera: „Ako naši protivnici i naprave tako glupe, bezumne korake…“\nPrirodno eliminiše toksine: 5 superčistača organizma


Paunović: Borba protiv diskriminacije obaveza celog društva - Minority News\nDirektorka Kancelarije za ljudska i manjinska prava Vlade Republike Srbije Suzana Paunović poručila je da Vlada posvećeno radi na sprovođenju preporuka Komiteta UN za ukidanje rasne diskriminacije, u skladu sa obavezama preuzetim ratifikacijom Međunarodne konvencije o ukidanju svih oblika rasne diskriminacije.\nPaunović je povodom obeležavanja 21. marta – Međunarodnog dana borbe protiv rasne diskriminacije ukazala na to da je naša država u decembru 2018. godine podnela Komitetu za ukidanje rasne diskriminacije izveštaj o jednogodišnjoj primeni prioritetnih preporuka. Prema njenim rečima, u pitanju su preporuke 16 i 17 usmerene na krivična dela učinjena iz mržnje, i u ovom izveštaju posebno je istaknut značaj prve presude koja je izrečena po ovom osnovu.\nOna je podsetila na to da je, u oktobru prošle godine, sud prilikom izricanja presude i odmeravanja kazne u slučaju nasilja u porodici, kao posebnu otežavajuću okolnost naveo motiv mržnje zbog seksualne orijentacije oštećenog.\nPrema podacima Republičkog javnog tužilaštva, u našoj državi su u toku još četiri postupka za krivična dela izvršena iz mržnje i to zbog rodnog identiteta, etničke pripadnosti i seksualne orijentacije, precizirala je Paunović.\nOna je napomenula da je prva pravosnažno osuđujuća presuda u ovoj oblasti od značaja ne samo za zaštitu prava LGBT osoba, već i ostalih osetljivih društvenih grupa, i izrazila uverenje da će ona uticati na dalju sudsku praksu u ovakvim i sličnim slučajevima. Paunović je istakla da je Vlada Srbije prvi put uspostavila mehanizam za praćenje sprovođenja svih preporuka dobijenih od UN, očekujući da će to dati značajan doprinos u sprovođenju svih preuzetih međunarodnih obaveza, ali pre svega boljem ostvarivanju ljudskih i manjinskih prava u Srbiji.\nBrojne aktivnosti Vlade, civilnog društva, nezavisnih tela i medija doprinele su podizanju svesti građana, ali i boljoj primeni antidiskriminacionog zakonodavstva, podvukla je Paunović. Međutim, ona je upozorila na to da je, iako u našem društvu nema sistemske rasne diskriminacije, i dalje prisutna distanca prema Romima i Romkinjama.\nNastojaćemo da u narednom periodu sve aktivnosti u oblasti borbe protiv diskriminacije budu dovoljno jasne i još dostupnije kako pripadnicima romske manjine, tako i ostalim građanima Srbije, rekla je Paunović, dodajući da su stereotipi i nedovoljno znanja pogodno tlo za diskriminaciju.\nMeđunarodni dan borbe protiv rasne diskriminacije proglasile su Ujedinjene nacije 1966. godine, a obeležavanje ovog dana ima za cilj podsećanje na to da se borimo protiv rasne diskriminacije i to svuda i čitave godine, navela je Paunović.\nOznake:\tdiskriminacija, Međunarodni dan borbe protiv rasne diskriminacije, Suzana Paunović


Vekna belog 25 dinara?\nBEOGRAD - Brašno je za poslednja tri meseca poskupelo sa 11 na 14 i 15 dinara i samo je pitanje dana kada će i hleb poskupeti. Pekari su, pre dvadesetak dana, obavestili Ministarstvo za trgovinu da se cena hleba mora korigovati, tako da polubeli košta 20, a beli 25 dinara.\nMinistarstvo se nije složilo sa tim zahtevom, već je obećalo pomoć u brašnu, ali ona još nije stigla. Svi su izgledi da se cena brašna neće zaustaviti na ovom nivou, već da će nastaviti da raste, jer ga u ponudi ima daleko manje nego prošle godine u ovo vreme. Pekari kažu da se neke vrste hleba već proizvode sa gubitkom, a kod drugih je zarada nula. Poskupljenje, kažu pekari nije moguće odložiti kupovinom većih zaliha brašna, jer se i sada kupuje na odloženo, pa bi za veće zalihe trebalo izdvojiti i platiti odmah, a retko koja pekara to može.\nPoskupljenje hleba neće moći da odloži ni uvoz žita jer je podbacio rod žita i u evropskim zemljama, pa je i tamo poskupelo. Najjeftinija pšenica bi mogla da se kupi u Mađarskoj po 170 dolara po toni, a ako se tome dodaju troškovi transporta, kontrole i carine u zemlji, ne bi bila jeftinija od 12 dinara za kilogram.\nPovećanje cena hleba neće zaustaviti ni dobra volja Ministarstva trgovine jer je cena belog hleba na režimu slobodnog formiranja cena, te je pitanje dana kada će pekari realizovati poskupljenje. Situaciju neće olakšati ni ako država iz, očigledno, tankih prošlogodišnjih robih rezervi (ove godine je od planiranih 250.000 tona kupljeno samo 4.000 tona pšenice) interveniše sa polubelim, "narodnim" brašnom i natera pekare da ga proizvode po važećoj Uredbi o obaveznoj poroizvodnji hleba od tipa brašna 850. Na toj vrsti hleba se ne može zaraditi da bi se pokrili gubici na proizvodnji belog hleba.


Prva poseta nove direktorke Regionalne privredne komore Zlatiborskog upravnog okruga Priboju - Општина Прибој\nPrva poseta nove direktorke Regionalne privredne komore Zlatiborskog upravnog okruga Priboju\nDatum kreiranja četvrtak, 14 jun 2018 13:00 | |\nNova direktorka Regionalne privredne komore Zlatiborskog upravnog okruga, Ana Lapčević, boravila je danas u svojoj prvoj službenoj poseti opštini Priboj. Tom prilikom, na sastanku sa rukovodstvom opštine, uspostavljena su nova načela saradnje Komore i lokalne samouprave, što će doprineti stvaranju povoljne poslovne klime za razvoj privrede na teritoriji opštine Priboj.\nNa sastanku sa predsednikom opštine Priboj, Lazarom Rvovićem i njegovim zamenikom Sašom Vasilićem, razgovaralo se o privredi na teritoriji opštine Priboj i važnim ekonomskim pitanjima za ovaj kraj. Predsednik opštine Priboj, novu direktorku Regionalne privredne komore Zlatiborskog upravnog okruga, upoznao je sa merama koje je lokalna samouprava preduzela za stvaranje bolje privredne klime u Priboju, kao što su otvaranje Slobodne zone, koja trenutno zapošljava 312 ljudi i ne odustajanje od cilja pronalaženja strateškog partnera za FAP, dovođenjem Vojske Srbije. Rvović je novu direktorku upoznao sa činjenicom da je u Zoni izdat kompletan poslovni prostor i da se planira izgradnja još jedne hale, za novog investitora. Sa Slobodnom zonom, dobila se šansa za otvaranje 650 radnih mesta, a i punjenje budžeta na godišnjem novou je povećano sa 100 miliona.\nOn je podsetio da je sinhronizacija između države i lokalne samouprave po pitanju FAP-a bila veoma dobra i da se pozitivne promene ne bi dogodile da nije bilo pomoći države.\nDirektorka Lapčević se zahvalila rukovodstvu opštine Priboj na odzivu i saradnji, apostrofirajući da je zadatak Privredne komore Srbije zastupanje interesa privrede prema državi i da se finansiraju od članarina.\nPrilikom prve posete nove direktorke Regionalne privredne komore Zlatiborskog upravnog okruga Priboju, danas je i potpisan Sporazum o poslovno-tehničkoj saradnji između Privredne komore Srbije i Opštine Priboj, radi ostvarivanja interesa svih privrednih subjekata koji obavljaju registrovanu delatnost na teritoriji opštine Priboj, kao i u cilju razmene iskustava, koordiniranja rada i dogovaranja o pitanjima od zajedničkog interesa.


Štedljivi vlasnik firme IKEA izbegava porez\nVlasnik poznate firme IKEA Ingvar Kamprad svoju imperiju je jedno vreme vodio preko kompanije sa sedištem u Lihtenštajnu kako bi izbegao plaćanje poreza, tvrdi londonski "Indipendent", što bogati Švedjanin demantuje .\nList podseća da 84-godišnji Kamprad spada medju najbogatije ljude na svetu. Na jednoj od lista najimućnijih zauzima 11. mesto, ali i pored toga poznat je po svojoj "bolesnoj" štedljivosti.\nKamprad vozi 15 godina star auto, leti ekonomskom klasom i poziva svoje radnike da prilikom pisanju pisama koriste obe strane Ikeainog papira, tvrdi "Indipendent".\n"Sumnja se nadvila nad jednom od svetski poznatih i priznatih kompanija kakva je IKEA zato što nije jasno zbog čega je njen vlasnik koristio Lihtenštajn poznat po izbegavanju poreza", piše list. O tome je snimljen dokumentarni film. Kamprad odbacuje navode o izbegavanju da plati porez .\n"Indipendent" podseća da ovo nije prvi put da Švedjani otkrivaju drugo lice uspešnog biznismena. Tako je 1994. otkriveno da je Kamprad pripadao profašističkom pokretu koji je primao članove sve do 1945.godine.


Fashion Week: Revija modnih brendova na velikoj terasi šoping centra Promenada\nJedini dan koji je otvoren za javnost i besplatan za sve posetioce\nRevija modnih brendova Serbia Fashion Week-a održaće se u subotu, 12. oktobra, na velikoj terasi šoping centra "Promenada".\nRevija modnih brendova jedna od najvećih novina na ovogodišnjem Serbia Fashion Week-u i takođe jedini dan koji je otvoren za javnost i besplatan za sve posetioce.\nOsim koncerta Aleksandre Radović, ovom događaju će takođe prisustvovati i Eymeric Francois, Bojan Perić, Dragana Mićalović, Aleksandar Radojičić, Viktor Savić, Dunja Jovanić, Kristina Bekvalac, koja će biti i u ulozi stiliste brenda Diesel i mnoge druge poznate ličnosti iz sveta mode, filma i muzike.\nTokom tri bloka revija, koje počinju u 19 časova, prodefilovaće više od 80 manekena obučenih u najnovije i aktuelne modele prestižnih brendova.\nZa stajling modela na Reviji modnih brendova biće zadužen Eymeric Francois, poznati pariski modni dizajner, član federacije Visoke mode Francuske. Osim svog rada u sferi visoke mode, Eymeric je takođe umetnički direktor sajmova mode u Parizu i Berlinu, predavač je na Pariskoj Akademiji Dizajna i potpredsednik Serbia Fashion Week-a.


Zasedaju odbornici lokalnog parlamenta | Patak Online – Valjevo vesti\nZasedaju odbornici lokalnog parlamenta\nVALJEVO- Danas zasedaju odbornici Skupštine grada, a na dnevnom redu je više od 60 tačaka, među kojima je drugi rebalans gradskog budžeta, povlačenje odluke da zgrada Doma Vojske bude ustupljena za potrebe gradske biblioteke, kao i odluke koje se tiču određivanja naziva ulica na valjevskom području.\nČlanovi Gradskog veća su krajem septembra usvojili drugi rebalans budžeta grada Valjeva za ovu godinu, kojim su sredstva budžeta grada smanjena za 57.397.518 dinara, dok su sredstva iz ostalih izvora budžetskih korisnika povećana za 12.384.330,67 dinara. Planirani su prihodi i primanja u iznosu od 3.375.000.000 dinara sredstava iz budžeta grada i 119.185.639,49 dinara sredstava iz ostalih izvora budžetskih korisnika.\nNa dnevnom redu današnje sednice je druga izmena Plana komunalne izgradnje i održavanja objekata komunalne infrastrukture grada Valjeva za 2019. godinu, za šta je izdvojeno 859.837.000 dinara. Izmenjene su pozicije u okviru programa za održavanje javnih zelenih površina, vodosnabdevanje i javnu rasvetu, za projektovanje i izgradnju industrijske zone, za projektovanje, proširenje i izgradnju fekalne kanalizacije i za putnu infrastrukturu.\nPrethodni članak Rekonstrukcija železničkih stanica između Valjeva i Beograda\nSledeći članak Nagrada valjevskom „Krušiku“


FRD kao suorganizator prvog multikongresa Serbian Visions je organizovala panel diskusiju na temu bezbednosti hrane i zaštite javnog zdravlja. Tema je aktuelna i izaziva veliko interesovanje građana.\nKao organizacija civilnog društva zalažemo se za angažovanje stručnjaka u informisanju građana o procesu evropskih integracija, pozivamo ih da uzmu aktivno učešće u aktivnostima civilnog sektora. Organizujemo predavanja i panel diskusije i ukazujemo na značaj aktivnog učešća organizacija civilnog društva u promovisanju novih politika i propisa u procesu usvajanja pravnih tekovina EU.\nBezbednost hrane je tema kojom se bavimo iz stručnog, ali i ugla građanina koji treba da se informiše o benefitima usvajanja strogih propisa EU u oblasti veterinarstva i bezbednosti hrane koji imaju za cilj zaštitu zdravlja ljudi i životinja, kao i životne sredine.\nČlanica smo Nacionalnog konventa ka Evropskoj uniji, Radne grupe 7 za pregovaračka poglavlja 11 (Poljoprivreda i ruralni razvoj), 12 (Bezbednost hrane, veterinarske i fitosanitarne politike) i 13 (Ribarstvo). Članica smo i neformalne Mreže za održivi razvoj Srbije u kojoj su druge organizacije koje dele naše vizije (Educa humana, Centar za očuvanje autohtonih rasa, Link plus).\nPratili smo prenos eksplanatornog skrininga za navedena poglavlja koji je u Beogradu organizovan za organizacije i učesnici smo sastanaka koji imaju za cilj da informišu organizacije o detaljima bilateralnih skrininga. Zbog toga smo smatrali da je prvi multikongres Serbian Visions bila idealna prilika da informacije podelimo sa građanima i stručnjacima . Našem zajedničkom pozivu pored građana odazvala se Uprava za veterinu Ministarstva poljoprivrede, vodoprivrede i šumarstva Srbije.


Džef Sešns na konferenciji za novinare u Sekretarijatu za pravosuđe (arhivski snimak)\nSaradnici specijalnog tužioca Roberta Malera prošle nedelje su razgovarali sa sekreatarom za pravosuđe Džefom Sešnsom u vezi sa istragom ruskog mešanja u izbore 2016. godine, saopštio je portparol Sekretarijata za pravosuđe.\nKako je objavio Njujork Tajms, Sešns je odgovarao na pitanja nekoliko sati prošle srede, u okviru Malerove istrage eventualnog ruskog mešanja kao i pitanja da li je predsednik vršio opstrukciju pravde od kada je stupio na položaj prošlog januara.\nPortparol Sekretarijata za pravosuđe, Ian Prajor, potvrdio je za Glas Amerike da je Sešns razgovarao sa Malerovim timom, ali je odbio da dalje komentariše. Sešnsov privatni advokat, Čak Kuper, koji je navodno pratio sekretara na razgovor, odbio je da komentariše izveštaj Njujork Tajmsa. Predstavnici Malerove kancelarije takođe nisu želeli da daju izjave.\nNa pitanje da li je zabrinut zbog toga što je Sešns možda rekao Malerovom timu istražitelja, Tramp je rekao novinarima u Ovalnoj kancelariji: "Ni malo nisam zabrinut".\nSešns je prvi član Trampovog kabineta koga su ispitali Malerovi istražitelji od kada je specijalni tužilac preuzeo istragu Rusije prošlog maja, nakon što je Tramp otpustio tadađnjeg direktora FBI, Džejmsa Komija.\nRazgovor je održan pošto je Malerov tim pojačao ispitivanje osoba povezanih sa Trampovom predsedničkom kampanjom, dok nastoji da utvrdi da li je Trampov štab sarađivao sa Rusijom u pokušaju da izbore prelomi u Trampovu korist. Malerova kancelarija nedavno je izdala obavezujući nalog bivšem Trampovom strategu Stivu Benonu da svedoči pred federalnom velikom porotom.\nDo sada nisu obelodanjeni nikakvi dokazi o dosluhu sa Rusijom ali je Malerova istraga dovela do dve optužnice - protiv bivšeg šefa Trampovog izbornog štaba Pola Manaforta i drugog saradnika RIka Gejtsa. Za to vreme, krivicu su pred federalnim istražiteljima priznali bivši savetnik za nacionalnu bezbednost Majkl Flin i drugi bivši Trampov savetnik, Džordž Papadopulos. Njih dvojica sada sarađuju sa Malerovim istražiteljima.\nPored istrage mogućeg dosluha Trampovog štaba sa Moskvom, veruje se da Malerova kancelarija istražuje da li je Tramp pokušao da ometa izvršenje pravde tokom istrage.\nSmenjeni šef FBI-ja Komi rekao je kongresnoj komisiji prošlog juna da je tokom jednog susreta u Beloj kući, Tramp od njega zatražio da okonča istragu biroa o Flinovim kontaktima sa ruskim zvaničnicima, čime je otvoreno pitanje da li je Tramp time izvršio opstrukciju pravde. Tramp je više puta demantovao da je to tražio od Komija, rekavši da je ta tvrdnja "laž."\nSešns se sam izuzeo iz istrage Rusije prošlog marta pošto je obelodanjeno da tokom pretresa za potvrdu njegove nominacije nije zakonodavcima rekao o svoja dva susreta sa bivšim ambasadorom Rusije u Vašingtonu, Sergejem Kisljakom tokom predsedničke kampanje. Sešnsova odluka da se povuče iz istrage je razgnevila Trampa koji je izjavio da nikada ne bi izabrao Sešnsa za svog sekretara za pravosuđe da je znao da će se to dogoditi.\nDemokrate u Kongresu su pozvale Sešnsa da odgovara na pitanja o svojim kontaktima sa ruskim zvaničnicima, uključujući tvrdnje da je sa ruskim diplomatom razgovarao o temama povezanim sa kampanjom. Sešns je odbacio navode da je na bilo koji način bio u dosluhu sa Rusijom ističući da se povukao iz istrage da bi izbegao konflikt interesa.\nIspitan i Komi?\nMalerovi istražitelji prošle godine su razgovarali i sa bivšim direktorom FBI-ja Džejmsom Komijem, koncentrišući se na beleške koje je Komi pisao o susretim sa predsednikom Trampom koji su ga uznemirili, objavio je Njujork Tajms.\nTramp je Komija otpustio prošlog maja pošto je Komi javno potvrdio da FBI istražuje da li je Trampova kampanja bila u koordinaciji sa Rusijom za vreme izbora 2016. Zamenik sekretarijata za pravosuđe Rod Rozenstajn, drugi čovek sekretarijata, onda je postavio Malera da nastavi istragu.


SJ: Bezbjednost novinara/ki u Srbiji bila je ugrožena tokom protesta - Sindikat medija Crne Gore\nSJ: Bezbjednost novinara/ki u Srbiji bila je ugrožena tokom protesta\nŠirom Srbije, u subotu, 27. novembra, bili su protesti povodom usvajanja Zakona o eksproprijaciji i Zakona o referendumu u Skupštini Srbije. Nažalost, ni ovoga puta novinari/ke nisu bili bezbjedni.\nDrugi slučaj je bio istog dana kada su policijski inspektori u civilu Policijske uprave u Vranju u kasnim popodnevnim satima upali na kućnu adresu reporterke Vranjskih vijesti Milene Dimić sa nalogom da je dovedu na davanje izjave, ali ona nije mogla da izađe iz stana, jer je bila sama sa malom djecom. Čim je to bilo moguće, Dimić je otišla u policijsku stanicu i dala izjavu da je bila na protestu da o tome izvještava i jasno se predstavila kao novinarka portala Vranje News.\nPredsjednik Nezavisnog udruženja novinara Srbije Željko Bodrožić rekao je da je u Srbiji sve više protesta i da novinari/ke i dalje nisu dovoljno zaštićeni, ali i da iz nedavnih slučajeva vidimo da im čak i policija otežava posao.\nBodrožić je dodao: „Pozivamo predstavnike MUP-a da obrate više pažnje na novinare/e koji izveštavaju o različitim događajima, a posebno o ovakvim skupovima, koji zahtjevaju da javnost bude blagovremeno i objektivno informisana, bez obzira da li su protesti odobreni ili ne od strane predstavnika policije.”\nMreža SafeJournalists koja predstavlja više od 8.200 medijskih profesionalaca na Zapadnom Balkanu, pridružuje se svom članu, Nezavisnom udruženju novinara Srbije, u osudi ovih nedavnih slučajeva i izražavanju duboke zabrinutosti zbog toga. Zadatak novinara/ki je da izvještavaju i informišu javnost, a policija treba da pomogne, a ne da ih hapsi i na taj način vrši dodatni pritisak.\nMreža SafeJournalists će o ovom slučaju obavijestiti sve relevantne nacionalne i međunarodne zainteresovane strane.\nUnaprijediće saradnju paralamenata i udruženja novinara\nIndeks bezbjednosti novinara Zapadnog Balkana, Narativni izvještaj Crna Gora 2020.


Jovan Šurbatović - Blic Sport\n„Imamo priliku da oformimo i uigramo reprezentaciju baziranu na sjajnoj generaciji ‘novozelanđana‘ uz podršku najboljih i najiskusnijih igrača koje danas imamo. Čestitali smo Crvenoj zvezdi.“\nPRED DERBI Šurbatović: Fokus na teren, neka pobedi bolji\nVreme je za derbi... Sve je spremno za finale Kupa u kojem će se boriti večiti rivali (18.00). Generalni sekretar FSS-a Jovan Šurbatović očekuje da sve prođe u najboljem redu.\nUPOZORENJE Šurbatović: Večiti, nanosite štetu fudbalu\nGeneralni sekretar Fudbalskog saveza Srbije Jovan Šurbatović upozorio je učesnike Superlige da prestanu da se neprimereno ponašaju i oglašavaju u javnosti, i najavio je da će pokrenuti postupak pred Etičkom komisijom da bi se sačuvao integritet takmičenja u Super ligi.\nSAMIT FIFA U DOHI Šurbatović za stolom sa Infantinom i Samurom\nU Dohi se održava dvodnevni samit za najviše rukovodioce nacionalnih fudbalskih federacija, a Fudbalski savez Srbije predstavlja generalni sekretar Jovan Šurbatović.


Potvrđeno: Rusija gradi novi nosač aviona - Sputnjik Srbija\n17:25 04 Avgust 2020\nPotvrđeno: Rusija gradi novi nosač aviona\n12:28 28.06.2017 Preuzmite kraći link\nRatna mornarica Rusije planira da izgradi novi nosač aviona, saopštio je novinarima zamenik glavnog komandanta za naoružanje Viktor Bursuk.\n„Ratna mornarica će izgraditi nosač aviona. Već je predstavljena maketa nosača aviona Krilovskom centru, radi se i na drugim izradama“, rekao je Bursuk na međunarodnom vojno-pomorskom sajmu u Peterburgu.\nU ovom trenutku u Ratnoj mornarici Rusije postoji samo jedan nosač aviona — napravljen 1991. godine, teška krstarica nosač aviona „Admiral Kuznjecov“ koja se sada priprema za modernizaciju. Potpredsednik Ujedinjene korporacije brodogradilišta Igor Ponomarjov izjavio je da će „Admiral Kuznjecov“ nakon remonta moći da se koristi narednih dvadeset godina.


MARIJA GOJKOVIĆ Archives - Jutarnji GLASnik\nОзнака: MARIJA GOJKOVIĆ\nGost nove epizode emisije „Forum“ bila je pisac Ranka Tanasić Barlov. Ona u emisiji govori o svojoj knjizi “Gde da odem da te ne volim” koja govori o istinitoj tragičnoj ljubavi koju prekida smrtonosna bolest mladića, emocijama koje su pratile pisanje te knjige i objavljivanje te knjige. Nakon prvog ljubavnog romana, ona se okrenula društveno […]\nPosted on 13/07/2018 22/10/2018 Author Redakcija Jutarnji GLASnik\tComment(0)\nSRBIJA VIDEO GLASNIK\nTRGOVINA DECOM I DEČJI BRAKOVI U SRBIJI: Najmlađa „mlada“ imala samo 11 godina (VIDEO)\nGost emisije „Forum“ na Narodnoj televiziji bila je Sanja Kljajić iz Republičkog zavoda za socijalnu zaštitu. Ona u emisiji govori o problemima trgovine decom, zabranjenog dečijeg rada i dečijih brakova. Prošle godine u Srbiji je registrovano 12 slučaja trgovine decom od čega se 10 slučajeva odnosilo na dečije brakove. U većini slučajeva osim braka deca […]\nGost emisije „Forum“ na Narodnoj televiziji bio je pisac Vlada Arsić koji je govorio o svojim knjigama, ali i kampanjama za zaštitu dece od pedofilije u kojima i sam učestvuje. Arsić o emisiji govori o svojoj knjizi „Kad zvona zaneme“, koja je danas jedna od najčitanijih u bibliotekama, a koja se bavi epidemijom tifusa koja […]\nAfera Nestalih beba" podelila udruženja: Nikako da se slože-incident na konferenciji za novinare- Galerija FOTO


Koalicija MORAMO predstavljena u Nišu: Borba za životnu sredinu, grad i život dostojan svakog čoveka - JUGPRESS\nKoalicija MORAMO predstavljena u Nišu: Borba za životnu sredinu, grad i život dostojan svakog čoveka\nKoalicija MORAMO, okupljena oko Otvorene građanske platforme AKCIJA, Ekološkog ustanka i Ne davimo Beograd predstavljena je danas u Nišu.\nLider OGP AKCIJA i stranke Zajedno za Srbiju Nebojša Zelenović poručio je da koalicija MORAMO predstalvja ono što su građani očekivali, a to je dogovor.\n„Mi iz OGP AKCIJA, Ekološkog ustank i Ne davimo Beograd, koji okupljaju zajedno šezdeset organizacija, uspeli smo da se dogovorimo, da napravimo zajednički program i dogovorimo sve što je neophodno da bismo ušli zajedno u političku borbu sa vrlo jasnom idejom da u fokusu te borbe moraju da budu borba za životnu sredinu, borba za dostojanstven rad, poštovanje, socijalnu pravdu i borba za bolje obrazovanje“, izjavio je Zelenović.\nOn je dodao da iz toga proizilaze i stvari koje su bitne za Niš, ali i sve odruge gradove.\n„Tu je suštinska decentralizacija, istinska samouprava, odnosno direktna demokratija. I za to postoje jednostavna i konkretna rešenja. Moguće je organizovati život na drugačiji način, moguće je približiti javni novaci javna sredstva građanima da oni odlučuju direktno i neposredno. Moguće je da rešite sve bazične infrastrukturne probleme sa onoliko novca koliko imate“, naglasio je Zelenović.\nOn je istakao da građani mogu da zarađuju više, građani mogu da odlučuju više, građani mogu da imaju kvalitetno obrazovanje.\n„Imamo plan i model kako da svaka kuća i svaki stan budu izolovani, da tako manje trošimo energiju, samim tim manje zagađujemo, a da podignemo cenu tih nekretnina. Nudimo rešenja da se iz svake kuće i svakog mesta odvodi i prečišćava otpadna voda. Sramota je da Niš nema prečistač otpadnih voda“, kazao je Zelenović.\nZa suštinske promene, dodao je, ne treba ni puno vremena, ni puno novca.\n„Slučaj Rio Tinta je pokazao da građani ne žele štetne projekte i otimanje zemlje, već žele pristojan život i sigurnu budućnost“, poručio je Nebojša Zelenović.\nSlaviša Dinić, predsednik Gradskog odbora Zajedno za Srbiju u Nišu istakao je da ono što je vezano za Niš jeste borba za život dostojan čoveka, za vazduh, za vodu, za zemlju, za grad.\n„Tu je i borba za obrazovanje, da naša deca ne bi odlazila u inostranstvo, već da ostanu ovde u našem gradu“, kazao je Dinić.\nOn je podsetio da je Niš je često najzagađeniji grad u Srbiji.\n„Oko ekoloških problema ima mnogo toga da se kaže, nemamo prečistač otpadnih voda, imamo problema sa deponijom, to su nagomilani problemi. I mi imamo rešenja za njih. Možemo obećati da će sve probleme rešavati stručni i kompetentni ljudi“, naglasio je Dinić.\nDragana Milutinović ispred Koalicije za Niš poručila je da su odlučili da se pridruže koaliciji MORAMO jer imaju bliske programske ciljeve i političke stavove.\n„Prioritetno smo odlučili da pristupimo ovoj koaliciji zato što su nam ljudi garant da to neće biti mrtvo slovo na papiru. Imamo poverenje da će obećanja i plan da realizuju. To je opcija za koju moramo da glasamo, jer nemamo drugu zemlju“, poručila je Milutinović.\nDanica Dobrosavljević ispred stranke Zajedno za Srbiju Niš naglasila je da kampanja kreće iz Niša.\n„Već u četvrtak dolaze nam predstavnici Evropske partije zelenih i time ćemo označiti početak borbe za jedan dostojanstven život svih naših građana i borbe za čistu zemlju, čistu vodu i čist vazduh. Mi to možemo, ali ne samo da možemo već i moramo“, poručila je Dobrosavljević.\nOna je pozvala sve zainteresovane da prisustvuju tom događaju u četvrtak, 3. februara, u sali hotela Tami Residence, od 18 časova.


ponedeljak, 11 februar 2013 12:05\nPrema podacima Nacionalne alijanse za lokalni ekonomski razvoj (NALED), opština Stara Pazova u prethodnih 12 godina, privukla je 7 od 150 najvećih investicija u Srbiji.\nPo sedam velikih investicija imaju i Pećinci i Niš, a više investicija od naše opštine imaju Beograd(26), Inđija(18), Novi Sad i Subotica(10).\nNajveći broj ulaganja registrovan je u automobilskoj industriji, a najveća investicija je Telenor - 1,6 milijarda evra. Slede Gaspromnjeft sa 947 miliona evra, Fijat sa 940 miliona evra, Delez sa 933 miliona, Agrokor – 614, Filip Moris – 611, Mobilkom Austrija – 570 miliona i Salford, Eurobanka, Merkator i Rajfajzen sa po 500 miliona evra.\nPredsednik opštine Đorđe Radinović, na početku svog mandata, najavio je da će prvi prioritet nove vlasti biti privlačenje što većeg broja investicija i otvaranje novih radnih mesta.


Ešton, Dačić i Tači predloženi za Nobela\nPremijeri Srbije i Kosova, Ivica Dačić i Hašim Tači i visoka predstavnica EU Ketrin Ešton tokom poslednje runde dijaloga u Briselu\nKo-predsedavajući srpskog i albanskog kokusa u Američkom kongresu predložili su učesnike dijaloga za Nobelovu nagradu za mir zbog ključne uloge u normalizaciji odnosa Srbije i Kosova\nKo-predsedavajući srpskog i albanskog kokusa u Američkom kongresu, kongresmeni Ted Pou i Imenjuel Kliver, odnosno Eliot Engel i Robert Aderholt, danas su uputili zvanično pismo Norveškom Nobelovom komitetu u kome su predložili Visoku predstavnicu Evropske unije, Ketrin Ešton, premijera Srbije, Ivicu Dačića i premijera Kosova Hašima Tačija za dobitnike Nobelove nagrade za mir za 2014. zbog njihove, kako je navedeno, "kritične uloge u normalizovanju odnosa izmedju Srbije i Kosova".\nU pismu se ističe da aprilski sporazum, koji su zaključili premijeri Dačić i Tači uz posredovanje Visoke predstavnice Ešton, predstavlja dramatičnu i istorijsku prekretnicu za Srbiju, Kosovo i za "nemiran balkanski region u celini".\nTakodje se navodi da su premijeri Srbije i Kosova pokazali izuzetnu predanost, hrabrost i viziju u traganju za putem ka svetlijoj budućnosti, dok se za baronesu Ešton kaže da je pokazala "izuzetno liderstvo, predanost i istrajnost pomažući dvema stranama da izgrade konsenzus".\nUs napomenu da se Srbija i Kosovo i dalje ne slažu u pogledu velikog broja pitanja i da se ekstremisti s obe strane protive pomirenju, kongresmeni naglašavaju da je sporazum Beograda i Prištine ipak istinski istorijski uspeh. Njime se, kako se navodi, zatvara poglavlje Balkanskih ratova iz 1990-tih, a građanima Srbije i Kosova otvara put kao izgradnji boljih života za njih i njihovu decu.\nTakođe se šalje snažna poruka nade i inspiracije drugima u regionu i širom sveta, navodi se u saopštenju i dodaje da sporazum, u okviru koga su bivši ogorčeni protivnici ostavili razlike po strani zarad mira i bolje budućnosti svojih zemalja, predstavlja primer vizije Alfreda Nobela.


avaya, cisco, algotech, egain, nice, engage, altitude, jabra, extreme, microsoft, sap\nSvi proizvodi Algotech Avaya Brand embassy Cisco eGain Forcs Kofax Microsoft SAP Vestel Wallboard\nBrand Embassy je digitalna multikanalna (omnichannel) platforma za pružanje korisničkih usluga iz clouda, koja integriše komunikacije preko različitih kanala (društvene mreže, razmena poruka, live chat, AI, chatbot i sl.). Ovo […]\nPotpuno automatizujte procese informacija radi povećanja produktivnosti zaposlenih, smanjenja troškova, povećanje efikasnosti i uvida u ključne poslovne odluke. U centru svakog uspešnog biznisa je informacija kojoj treba brz pristup, procesuiranje […]\nPogodnost i sigurnost e-potpisa je ključna za digitalnu transformaciju Unapređenje performansi vaše kompanije podrazumeva pronalaženje novih načina da povećate efektivnost biznisa i efikasnost angažovanja klijenata. Smanjena upotreba papira tokom realizacije […]\nCisco Webex Teams je cloud bazirana usluga koja nam obezbeđuje celokupan paket alata za komunikaciju izmedju projektnih timova. Servis nam omogućava razmenu poruka, glasovnu, video komunikaciju, mogućnost deljenja fajlova kao […]\nPreuzmite kontrolu! Aurora je alat koji pomaže postizanju preglednosti, uspostavljanju kontrole a time posledično i boljem i efikasnijem upravljanju celokupnim poslovanjem. Zamenite email-ove i tabele jedinstvenim radnim okruženjem i automatizovanim […]\nUpoznajte se sa komunikacionim, konferencijskim i infrastrukturnim rešenjima koja omogućavaju interakcije u realnom vremenu, integrišući glas, video, podatke, poruke, konferencije, mobilnost i još mnogo toga. Dok vas Avaya uvodi u […]\nCisco® Unified Contact Center Enterprise (UCCE) pomaže kompanijama i organizacijama da svojim klijentima omoguće povezano digitalno iskustvo i povedu ih na sadržajno, neprekidno putovanje puno novih mogućnosti preko različitih kanala […]\nTransformišite korisnički servis – Next Generation Knowledge! Prema podacima renomiranih svetskih istraživačkih kuća, ubedljivo najčešći i glavni razlog nezadovoljstva klijenata prilikom interakcije sa kompanijama se svodi zapravo na neadekvatno upravljanje […]\nIsporučite jedinstveno omnichannel korisničko iskustvo! Svet je odavno postao multichannel. Klijenti žele da su u mogućnosti da pozovu telefonom kompanije čije usluge/proizvode konzumiraju, da im pošalju email, da koriste chat/video […]\nPersonalizovan, brz i agilan multichannel marketing u realnom vremenu! Svakodnevno, korisnici širom sveta kreiraju ogromne količine „signala“, koji ne samo da uključuju kontekstualne informacije o tome gde se neko nalazi, […]\nU središtu velikih timova jeste dobra komunikacija! Povezivanje timova pomoću iskustva koje vole u Office aplikacijama koje svakodnevno koriste. Sada pomoću programa Skype za posao možete da pojednostavite infrastrukturu jednom […]\navaya, cisco, algotech, egain, nice, engage, altitude, jabra, extreme, microsoft, sap, ip office, contact center


Home Izaberi grad Bihać Fazlić: Bihać više neće trpjeti pritisak migranata\nEvropska unija treba da finansira izgradnju migrantskih centara u cijeloj BiH, a ne samo u Unsko-sanskom kantonu, komentar je gradonačelnika Bihaća Šuhreta Fazlića na medijske navode kako će Unija doznačiti 25 miliona EUR za migrantske centra u BiH.\n“To je dobra vijest, ali ako neko misli da će moći da ponovo Bihać trpi pritisak migranata, smiještanjem u Biru, grdno se vara. Jedini izlaz i riješenje je ulaganje u Lipu, i priprema Lipe za zimu”, kazao je Fazlić.\nOn je istaknuo kako “Lipa nije spremna za zimu, i ukoliko se nešto brzo ne poduzme bit će problem ne samo sa migrantima koji se sada nalaze vam centra, nego će biti problem i sa migrantima u Lipi, jer tamo nemaju uvjete za zimu, a morat će tamo prezimiti”.\nProcjenjuje se da USK trenutno boravi 3.000 ilegalnih migranata izvan migrantskih kampova.\nŠef Delefagacije EU u BiH Johan Sattler, ranije je rekao da je Brisel u prethodne tri godine pomogao BiH sa 60 miliona eura u brobi protiv ilegalnih migracija.\nPrevious articleU Bosanskoj Krupi obilježena 28. godišnjica formiranja 5. korpusa Armije RBiH\nNext articleUhapšen Almir Ćehajić Batko


G Grupa - Društvo za posredovanje u osiguranju - Naše usluge - Putno osiguranje - Dobrodošli\nVi ste ovde: Naslovna >> Naše usluge >> Putno osiguranje\nŽivotno osiguranje Osiguranje imovine Zdravstveno osiguranje Osiguranje vozila Kasko osiguranje Putno osiguranje Kolektivno osiguranje Osiguranje robe u transportu\nTokom turističkog ili poslovnog boravka u inostranstvu, nepredviđeni zdravstveni problemi mogu vam poremetiti planove. Osiguravajuće društvo pomaže Vam da polisom međunarodnog putnog osiguranja takve situacije prevaziđete.\nUkoliko vam se na putovanju desi nesrećni slučaj, bolest, ili se ukaže potreba za neodložnom hirurškom intervencijom i boravkom u bolnici, uz polisu međunarodnog putnog osiguranja bićete potpuno zbrinuti. Ovaj tretman omogućuje vam Dežurni centar asistentske kompanije Europ Assistance.\nPolisa predstavlja sredstvo plaćanja hitnih medicinskih usluga na putovanju i tokom boravka u inostranstvu. Aktivira se pozivanjem Call centra, čiji se broj nalazi na polisi, ili davanjem lokalnom lekaru ili medicinskoj ustanovi na uvid.\nPolisa može glasiti na osiguranika, a istom polisom mogu se osigurati i članovi porodice ili grupa putnika. Moguće je osigurati se i na duži period, tokom kojeg se više puta odlazi na željenu destinaciju.\nU zavisnosti od odabranog pokrića, usluge se mogu pored medicinske pomoći, proširiti i na usluge kao što su upućivanje na najbližu šlep službu, advokata, novčane pozajmice u slučaju razbojništva.\nPored nivoa pokrića, na cenu polise utiče i destinacija, broj dana koji planirate da provedete u inostranstvu, godište, kao i to da li putujete poslovno ili turistički.


Ženska nova godina u velikoj Sali Hotela „Vojvodina“ – Zrenjanin\nŽenska nova godina u velikoj Sali Hotela „Vojvodina“\n12/12/2015 14/12/2015 List Zrenjanin\nU noći između petka i subote, 11. i 12. decembra, Deda Mraz je stigao u Zrenjanin. Kažu da je poranio kako bi tradicionalni doček „Ženske nove godine“ i ovog puta bio veličanstven, kao što je to uostalom uvek bio u prethodne tri decenije.\nNa poziv ovdašnjeg Udruženje žena „Sva lepota sveta“ u velikoj Sali Hotela „Vojvodina“ okupilo se više od 200 Zrenjaninki i njihovih gošći da na miru i natenane isprate 2015. i dočekaju 2016. godinu. U četvrtak, 31. decembra, vele da mnoge, zbog obaveza prema ukućanima, za to i neće imati dovoljno vremena.\n-Zaštitni znak našeg druženja je banatski kolač, a naš slogan i dalje glasi: „Muškarcima ulaz nije zabranjen, ali nije ni dozvoljen“. To ne znaiu da smo dovoljne sami sebi, potrebni su nam muškarci, ali oni vaspitani, kulturni, obrazovani, koji znaju da zagrle, poljube, priznaju uspeh žene, podržavaju je – rekla je predsednica Udruženje žena „Sva lepota sveta“ Katarina Kaća Halasović i zajedno sa Deda Mrazom, odnosno glumcem Jovicom Jašinom Zrenjaninkama i njihovim gošćama poželela sve najlepše u 2016. godini.\n← VEČERAS PREMIJERA „PLAVOG PETRA“ U NARODNOM POZORIŠTU\nOBELEŽEN DAN OPŠTINE ŽITIŠTE →


Sportska centrala - Odr�an �esti Trofej Beograda u softbolu - najnovije sportske vesti\nOdr�an �esti Trofej Beograda u softbolu09.07.2012 09:00Zavr�en je i �esti tradicionalni softbol Trofej Beograda. Takmi�enje je odr�ano u Ripnju uz u�e��e juniorskih ekipa "Wild cats", Arena i Vo�a Novi Sad. Turnir koji je finansijski pomogao grad Beograd, otvorili su predsednik Evropske softbol federacije Andre Van Overbek i predstavnik Gradskog sekretarijata za sport Dragan �iri�.\n- �ast nam je �to nas je ponovo posetio Holan�anin Overbek, prvi �ovek Evropske softbol federacije. Video je da radimo u te�kim uslovima, ali da imamo kvalitetne softbola�ice. Turnir nam je poslu�io da uigramo kadetske reprezentativke, koje �e krajem jula u�estvovati na dva velika turnira u Italiji. Na� glavni cilj je medalja na EP za kadetkinje, u Ostravi 2013, istakao je Slobodan �uri�, predsednik Softbol saveza Beograda i Srbije.\nNi velika vru�ina nije smetala devoj�icama da se takmi�e tokom celog dana. Softbol klub Arena je u finalu savladala "Wild cats". Odigran je i slou pi� me�, gde su u�estvovali i mu�karci. Organizatori su zahvalnost uputili i restoranu Stepin Vajat" koji je obezbedio ru�ak za sve u�esnike i �elnicima Mesne zajednice Avala. - Uverio sam se da su sve igra�ice koje sam video na turniru prosto zaljubljene u ovaj sport. Obave�ten sam da klub "Wild cats", koji je �ampion dr�ave, igra na terenu, gde nema vode ve� dve godine. Nadam se da �e i taj problem biti re�en, poru�io je Andre Van Overbek, predsednik ESF.


POTRESNA ISPOVIJEST SLOBE RADANOVIĆA: Posljednji razgovor s pokojnim ocem Dušanom i dalje mi je pred očima - Express\nSloba Radanović otvorio je dušu i priznao kako se oseća sada, više od dve nedelje otkako mu je preminuo otac Dušan, i to baš posljednjeg dana 2019. godine.\n– Više smo pokušavali da pričamo, pokušavao sam da se sporazumijem sa njim… Nije baš za neku priču. Težak, težak jedan period – ističe pjevač i dodaje da će oca pamtiti samo po dobru.\n– Dobro je, prije svega dobro je podnijela svoju operaciju koju je imala. Okružena je dragim ljudima… Svi smo nekako bili spremni na to, očekivali smo… Nadali smo da će se to što kasnije dogoditi, ali protiv sudbine se ne može. Svi smo bili zajedno, pokušavali smo da olakšamo jedni drugima.


RAZGOVOR SA POVODOM: SLAVKO ŽIVČIĆ, SAMOSTALNI POLICIJSKI INSPEKTOR - Sremske Novine\n22. 05. 2022., 06:53\nRAZGOVOR SA POVODOM: SLAVKO ŽIVČIĆ, SAMOSTALNI POLICIJSKI INSPEKTOR\n31. March 2017. godine\nMladi i deca najčešće žrtve krijumčarenja\nU toku 2016. godine podneto je devet krivičnih prijava za krivično delo nedozvoljen prelazak državne granice i krijumčarenje ljudi protiv14 lica. Oduzeto je više putničkih motornih vozila koja su korićena za izvršenje ovih krivičnih dela. – Krijumčarene su 63 osobe, iz Sirije, Avganistana, Pakistana i Turske. – Podneto 973 zahteva za pokretanje prekršanog postupka za prekršaj ilegalnog prelaska državne granice\nPolicijska uprava u Sremskoj Mitrovici jedna je od najaktivnijih na polju suzbijanja krijumčarenja ljudima. Zahvaljujući toj činjenici, ekspertska grupa Saveta Evrope iz ove oblasti “Greta”, nedavno je upravo grad na Savi istakla kao primer dobre prakse u Srbiji.\nMeđu onima koji se već decenijama bave poslovima suzbijanja ilegalnih migracija i trgovine ljudima je i samostalni policijski inspektor u Odseku pogranične policije za strance, suzbijanje ilegalnih migracija i trgovine ljudima Slavko Živčić.\nU toku svoje bogate karijere, Živčić je završio više specijalističkih obuka za problematiku kojom se bavi u zemlji i inostranstvu, između ostalog i obuku UNODC za trenera iz oblasti borbe protiv trgovine ljudima u Ankari, Turska. Više puta je nagrađivan, a među priznanjima je i nagrada Ministra unutrašnjih poslova koju je dobio 2008. godine.\nKoliko je Srem kao pogranično područje atraktivno krijumčarima ljudi? Da li je on frekventniji od drugih područja Vojvodine i Srbije?\n– Područje koje se nalazi u nadležnosti Policijske uprave u Sremskoj Mitrovici, jedan je od glavnih pravaca pokušaja nezakonitih migracija preko teritorije Republike Srbije do zemalja Zapadne Evrope. Policijska uprava u Sremskoj Mitrovici ima veliki broj preduzetih mera u ovoj problematici i po tome je u vrhu u Srbiji. Policijska uprava u Sremskoj Mitrovici pokriva preko 145 km državne granice prema dve države, od čega 115 km prema Republici Hrvatskoj i oko 30 km prema BiH (duž toka reke Save). Kroz ovo područje prolaze dva auto puta i međunarodna železnička pruga Beograd- Zagreb, što predstavlja sigurno jedan od najkraćih kopnenih puteva migracija ka zemljama Evropske unije.\nKako je organizovana borba protiv krijumčarenja ljudi na području Policijske uprave u Sremskoj Mitrovici?\n– Poslovi suzbijanja nezakonitih migracija se obavljaju u okviru Policijske uprave, kao redovan zadatak policijskih službenika Odseka pogranične policije, za strance, suzbijanje ilegalnih migracija i trgovine ljudima, kao i u saradnji sa Regionalnim centrima prema Hrvatskoj i BiH. Takođe, regionalni centri na ovom području obavljaju samostalno poslove suzbijanja ilegalnih migracija, naročito prilikom kontrole na graničnim prelazima kada se u teretnim vozilima (kamionima uglavnom), zatiču migranti koji žele da na nezakonit način pređu u Hrvatsku. Ovde treba istaći i multisektorsku saradnju u okviru integrisanog upravljanja granicom, gde i carinski organi zajedničkim snagama sa policijom, sa svojim sredstvima i znanjem, pronalaze migrante u pokušaju da sakriveni u vozilima pređu u Evropsku uniju.\nPolicijski službenici u cilju suzbijanja krijumčarenja ljudi deluju proaktivno, prikupljanjem svih saznanja o mogućem izvršenju ove vrste krivičnog dela i mogućem izvršiocu kao i reaktivno, nakon izvršenja krivičnog dela, u cilju otkrivanja i procesuiranja izvršioca. Prema licima koja su na nezakonit način ušla na teritoriju Srbije ili nezakonito borave u njoj, primenjuju se odredbe Zakona o zaštiti državne granice, Zakona o strancima i Zakona o azilu.\nKoliko je krijumčarenje vezano za samo područje Srema kao matično, a u kojoj meri su to ljudi koji dolaze sa drugih prostora i odakle? Ko su krijumčari ljudi na području Vaše Policijske uprave i ko je najčešće krijumčaren?\n– Krujumčarenje ljudi je dobro organizovana aktivnost jer postoje osobe koje pokušavaju da omoguće drugima nezakonit ulazak u Srbiju, tranzit, smeštaj, odnosno boravak a na kraju i ilegalan izlazak iz naše zemlje. Za tu nezakonitu aktivnost ostvaruju veliku novčanu dobit.\nAko govorimo o migrantima i njihovim pokušajima da pređu u zemlje Evropske unije, ovo sigurno nije nova pojava. Krajem devedesetih godina preko našeg područja su u velikom broju državljani Rumunije pokušavali da na nezakonit način pređu u Hrvatsku, jer tada nisu bili deo Evropske unije i trebala im je viza za ulazak u te zemlje. Nakon toga su tranzitirali na nezakonit način, državljani Albanije, Turske, lica sa područja Kosova i Metohije, Avganistana i Pakistana. Poslednjih godina zabeležen je primetan porast lica sa ratom zahvaćenih područja, naročito iz Sirije. U poslednje vreme najprisutniji su državljani Avganistana.\nNa području Šida nalaze se tri prihvatna centra: Adaševci, Šid i Principovac i u njima se nalazi smešteno oko 2000 ljudi čija je jedina namera da dođu do neke od zemalja Evropske unije, što svakako odgovara krijumčarima.\nU kojoj meri su krijumčarenje ljudi i trgovina ljudima povezani?\n– Namera migranata je da stignu u zemlje Zapadne Evrope i cilj je ekonomski interes, dok je namera krijumčara da ostvari novčanu korist omogućavanjem nedozvoljenog prelaza državne granice, boravka ili tranzita. Za osobe koje u najvećem broju slučajeva dobrovoljno migriraju preko naše teritorije i za to angažuju i plaćaju krijumčare, sa krivično-procesnog aspekta, ne može se reći da se radi o žrtvama.\nU toku tranzita do krajnje zemlje, postoji opasnost od viktimizacije određene kategorije migranata. Važna je identifikacija grupa koje su u riziku od trgovine ljudima. Tako su deca i maloletnici, bez pratnje kao i same mlađe ženske osobe bez porodice, identifikovane kao grupe u riziku, te se preduzimaju sve mere i radnje na utvrđivanju da li postoje indikatori koji bi mogli ukazati da se radi o potencijalnim žrtvama trgovine ljudima. Obavljaju se razgovori, kada su deca bez pratnje, bez odlaganja se obaveštavaju nadležni centri za socijalni rad, kao organi starateljstva koji preduzimaju sve mere i radnje iz svoje nadležnosti.\nKakva je uloga javnosti, pre svega medija u borbi protiv krujumčarenja ljudi?\n– Mediji svakako imaju preventivnu ulogu, pre svega, u cilju podizanja svesti o postojanju migracija na našem području ali i na sprečavanju krijumčarenja ljudi.\nJedna od mera koju su prethodnim godinama policijski službenici Policijske uprave u Sremskoj Mitrovici preduzimali u cilju sprečavanja ovog krivičnog dela je i davanje obaveštenja u sredstvima javnog informisanja da se omogućavanjem nedozvoljenog boravka i smeštaja u kućama i stanovima na području Sremske Mitrovice čini krivično delo nedozvoljenog prelaza državne granice i krijumčarenje ljudi. To konkretno znači da svi oni koji osobe koje su ilegalno prešle granicu i ušle u Srbiju iz bilo kojih razloga drže u svojim kućama ili stanovima, automatski čine krivično delo. Ove akcije su dale odličan rezultat, tako da na području Srema više namamo takvih slučajeva.\nKakvi su konkretni rezultati ostvareni na terenu?\n– U toku 2016. godine policijski službenici ove Policijske uprave podneli su ukupno devet krivičnih prijava za krivično delo nedozvoljen prelazak državne granice i krijumčarenje ljudi protiv14 lica. Tom prilikom je oduzeto više putničkih motornih vozila koja su korićena za izvršenje ovih krivičnih dela. Krijumčarene su 63 osobe, iz Sirije, Avganistana, Pakistana i Turske. Podneto je 973 zahteva za pokretanje prekršanog postupka za prekršaj ilegalnog prelaska državne granice.\nDa li je zakonska regulativa dovoljno oštra i šta Krivični zakonik predviđa kao kaznu za krivično delo krijumarenje ljudi? Da li je teško dokazati krivično delo, da li oni koji su predmet krijumčarenja žele da govore o onome kroz šta su prošli?\n– Po odredbama važećeg Krivičnog zakonika za krivično delo Nedozvoljen prelaz državne granice i krijumčarenje ljudi je propisano u stavu 2. da će se lice koje omogućava drugom nedozvoljen prelaz državne granice Srbije ili nedozvoljen boravak ili tranzit kroz Srbiju, kazniti zatvorom od šest meseca do pet godina.\nU stavu 3. ovog člana stoji da ako je delo učinjeno od strane grupe, zloupotrebom službenog položaja ili na način kojim se ugrožava život ili zdravlje lica čiji se nedozvoljen prelaz granice Srbije, boravak ili tranzit omogućava ili je krijumčaren veći broj lica, učinilac će se kazniti zatvorom od jedne do 10 godina. Sva sredstva namenjena ili upotrebljena za izvršenje krivičnog dela biće oduzeta.\nIzmenama važećeg Krivičnog zakonika koje će stupiti na snagu i koje će se primenjivati od 1. juna 2017. godine, zaprećene kazne biće pooštrene.\nOvo krivično delo je svakako lakše otkriti i dokazati nego krivično delo trgovina ljudima. Krijumčarena lica često ne žele da otkriju ulogu krijumčara u njihovoj nameri da dođu do zemalja Evropske unije, zato što migranti smatraju da nisu oštećeni ovim krivičnim delom i krijumčara najčešće smatra osobom koja im za novac samo pomaže u toj nameri.\nKolika je uloga lokalne zajednice i da li zajednica, kada govorimo o Sremu, daje adekvatan odgovor tom izazovu?\n– Ova problematika se može adekvatno tretirati samo zajedničkim angažovanjem lokalne zajednice u celini – lokalne samouprave, centara za socijalni rad, organizacija Crvenog krsta, kao i tužilaštava, pravosuđa i nadležnih policijskih službenika. Svi navedeni subjekti lokalne zajednice na području Srema uključeni su u rad po ovom pitanju.\nProbu u čast\nCentar za osnaživanje u Sremskoj...\nOdržana sednica Skupštine grada ...\nBELEŠKA O LJUDIMA: Posoli ga sine!


Boginja plodnosti na svetskoj mapi arheologije – SveVesti.net\nMožda Vitkovo do sada nije bilo dovoljno dobro poznato i prisutno u javnosti, ali sigurno je da će skulptura, boginja plodnosti, dodatno ucrtati Aleksandrovac i Župu na svetskoj mapi dragocenih arheoloških nalazišta, imajući u vidu da značaj figure stare šest i po hiljada godina nadaleko prevazilazi granice lokalne sredine i države, rekla je Gojković.\n“To neprocenjivo kulturno blago doprineće boljoj vidljivosti i prepoznavanju Aleksandrovca kao važnog arheološkog lokaliteta, kao što su to činile figure koje su pronađene pre pola veka: Miladija, Ružica, Grozdana i Madam de Venčac”, naglasila je ona.\nU saopštenju se navodi da je Gojković ocenila da je neophodno povezati kulturu sa obrazovanjem i turizmom kako bi sa formirao jedan trougao koji je potreban Srbiji.\n“Odgovornim odnosom zajednice prema vlastitoj baštini, a posebno aktivnostima muzeja i drugih ustanova zaštite, izgrađuju se institucije koje imaju kontinuitet i koje zaslužuju poverenje iste te zajednice da će na doličan način obavljati posao čuvara kulturnog i nacionalnog identiteta, na dobrobit naroda, države i društva, ali i čitavog čovečanstva”, zaključila je Gojković.\nGojković je obišla je i početak radova na rekonstrukciji Zavičajnog muzeja Župe, koji se sprovode iz sredstava Ministarstva kulture i informisanja.\nPrevious Naučnici istražili fosil “Malog stopala” starog 3,67 miliona godina\nNext Japanski milijarder traži osam ljudi za put oko Meseca


Vlastiti biznis spas za mlade - PKS-RPK Novi Sad\nVisoka nezaposlenost mladih u odnosu na nezaposlenost opšte populacije zahteva da oni, uz pomoć države, svoju budućnost stvaraju kroz preduzetništvo, poruka je\nregionalne konferencije o preduzetništvu mladih u Srbiji, Crnoj Gori i Bosni i Hercegovini.\nNa skupu je rečeno da je u Srbiji, od ukupnog broja zaposlenih, svaki sedmi mlađi od 30 godina, dok je stopa njihove nezaposlenosti 43,1 odsto.\nPomoćnica ministra privrede Srbije Katarina Jovanović Obradović podsetila je na to da je ovu godinu Vlada Srbije proglasila Godinom preduzetništva, i istakla da država omogućava mladima da se upoznaju s preduzetništvom još dok su obrazovnom sistemu.\n– Ministarstvo privrede je ove godine s deset miliona dinara podržalo aktivnosti i dostignuća mladih koji će u 200 srednjih stručnih škola sprovoditi svoj program koji se odnosi na preduzetničke kompanije i ostale programe kroz koje se razvijaju preduzetničke veštine i duh – rekla je Katarina Jovanović Obradović.\nAsistent na Fakultetu političkih nauka Nikola Jović iz organizacije „Libek” rekao je da se „Libek” više godina bavi istraživanjem preduzetničke kulture i da su rezultati pokazali dve stvari – da su mladi pozitivno orijentisani prema biznisu i da znaju da su privatne kompanije uspešne, ali da, s druge strane, žele da se zaposle u javnom sektoru. Po njegovim rečima, mladi velike prepreke i probleme za započinjanje privatnog biznisa vide u složenim administrativnim procedurama, nedostatku novca i kreativnih ideja. On je dodao i da na motivaciju mladih veoma mnogo utiče mišljenje okoline o preduzetništvu.\nJović je naglasio i da je potrebno promeniti sistem obrazovanja jer je i to faktor destimulacije.\n– Kada završite fakultet ili srednju školu, morate da izađete na tržište ideja i veština – rekao je Jović. – I ovo je trenutak da se sa znanja kada se odigrala bitka kod Vaterloa, pređe na to kako da neke stvari rešimo i kako da ljudi počnu kreativno da razmišljaju.\nRegionalna konferencija posvećena preduzetništvu mladih u Srbiji, Crnoj Gori i Bosni i Hercegovini održava se povodom obeležavanja Godine preduzetništva u Srbiji.\nUtvrditi šta koči\nKatarina Jovanović Obradović je dodala da su pripremljeni i programi podrške onima koji su odlučili da samostalno krenu u poslovanje.\n– Još je aktuelan program start-ap kredita s bespovratnim sredstvima, koji realizujemo preko Fonda za razvoj, kroz koji je moguće da svi koji žele da započnu biznis dobiju podršku u iznosu od 70 odsto kredita, odnosno 30 odsto bespovratno, da bi nabavili opremu ili obrtna sredstva potrebna za otpočinjanje poslovanja – rekla je ona.\nKako je istakla, važno je utvrditi specifične prepreke na koje mladi nailaze prilikom započinjanja svog poslovanja, što će, kako je rekla, Ministarstvo privrede učiniti uz podršku Nemačke razvojne agencije (GIZ).


Britanci, Italijani i Česi na referendumu ne bi podržali EU | Evropska unija | Al Jazeera Balkans\nBritanci, Italijani i Česi na referendumu ne bi podržali EU\nPolovina Evropljana smatra da se stvari u Evropskoj uniji kreću u pogrešnom pravcu.\nVelika većina građana Evropske unije i dalje bi glasala da ostane dio evropske porodiceEPA\nAko bi se danas u državama-članicama Evropske unije održao referendum o članstvu u Uniji, u Velikoj Britaniji, Češkoj i Italiji ne bi bila postignuta većina koja bi glasala "za", prenosi portal EurActiv.\nNa osnovu podataka Eurobarometra koje je objavio Evropski parlament, manje od polovine, 45 posto Britanaca, 47 posto Čeha i 49 posto Italijana, podržalo bi članstvo u EU, dok bi za napuštanje Unije bilo 37 posto Britanaca, 24 posto Čeha i 19 posto Italijana.\nBroj neopredijeljenih glasača, prema navodima Eurostata, bio bi 32 posto u Italiji, 29 posto u Češkoj i 18 posto u Velikoj Britaniji, prenosi Tanjug.\nMeđutim, velika većina građana Evropske unije i dalje bi glasala da ostane dio evropske porodice.\nU slučaju Holandije, 86 posto građana podržavaju članstvo u EU, u Irskoj i Luksemburgu taj procent je 83 posto, u Švedskoj 81 posto i u Njemačkoj 80 posto.\nKako je navedeno u istraživanju, dok je prije pola godine samo 12 posto Britanaca bilo nesigurno u vezi sa svojim glasom, taj broj je u martu ove godine porastao na 18 posto.\n"Ovo povećanje posljedica je rastuće nesigurnosti javnosti pred političkom neizvjesnošću u Velikoj Britaniji", ističe se u istraživanju.\nVelika Britanija, Češka i Italija spadaju u one zemlje u kojima su prednosti Evropske unije manje percipirane u društvu. Ukupno 58 posto Čeha, 54 posto Britanaca i 41 posto Italijana vjeruje da su imali koristi od toga što su dio Unije.\nAustrijanci i Grci također su dio grupe koja je manje oduševljena evropskom porodicom. Ipak, prosječno 68 posto ispitanika kaže da je članstvo korisno za njihovu zemlju, što je, prema ovom istraživanju, najviši nivo od 1983. godine.\nMeđutim, uprkos pozitivnom stavu prema evropskom projektu, mnogi ispitanici su nezadovoljni aktuelnom situacijom u EU.\nPolovina Evropljana smatra da se stvari kreću u pogrešnom pravcu, posebno kod grčkih i francuskih glasača (66 posto), Italijana (58 posto) i Čeha (56 posto).\nJuncker: I dalje postoji rizik od Brexita bez sporazuma\nUkinuti konsenzus za većinu odluka o proširenju EU-a\nEU: Nezaposlenost i dalje na najnižem nivou\nImama Smaila Buljubašića u selu Vrnograč, zbog saradnje sa NOP-om, strijeljali su pripadnici 369. njemačkog puka.


Leopard Racing zainteresovan da zameni Suzuki - Moto Berza\nRanije ove nedelje, stigla je šokantna vest da će Suzuki napustiti MotoGP na kraju sezone.\nIako smo očekivali zvaničnu izjavu japanske ekipe, stiglo je samo saopštenje Dorne, u kojem je poručeno da nikakve jednostrane odluke ne dolaze u obzir, kao i da Suzuki ima ugovor do kraja 2026.\nDorna je u saopštenju naglasila da ima dosta zainteresovanih da „uskoče“ u šampionat, ukoliko se za to ukaže prilika.\nJedan od zainteresovanih je i Leopard Racing. Radi se o višestrukom osvajaču Moto3 klase (2015. sa Denijem Kentom, 2017. s Đoanom Mirom i 2019. s Lorenco Dala Portom), koji je više puta jasno iskazao želju da se pridruži premijernoj klasi.\n„Pratićemo situaciju. Ne verujemo da Suzuki tek tako može da napusti takmičenje, jer imaju važeću ugovor“, izjavio je šef tima, Kristijan Lundberg.\n„Ali ako se oslobodi mesto, daćemo sve od sebe da nam Dorna da šansu.“\n„Svi u padoku znaju za našu želju da se takmičimo u najjačoj klasi, ali još uvek smo daleko od toga.“\nUkoliko bi dobio zeleno svetlo, Leopard Racing će sarađivati s Aprilijom.\n„Naša jedina opcija je Aprilija. Već sada smo pola italijanski tim i rad s kompanijom iz Noalea bi bio mnogo lakši. Verujem da je to najbolja opcija“, naglasio je Lundberg.\nTokom vikenda u Španiji, izvršni direktor Aprilije, Masimo Rivola je poručio da je otvoren za ideju satelitskog tima, ukoliko bude mogućnosti za tako nešto.


Kako da utičete na povećanje inteligencije kod deteta - Pametnica.rs\nOvo je jedna od tema kojoj se mnogi bave godinama unazad – kako i na koji način možemo da utičemo na razvijanje inteligencije kod dece i da li je kao takva unapred predodređena? Postoji mnogo teorija o ovome i nijednu ne možemo sa sigurnošću da potvrdimo – osim činjenice da je svaka individidua zasebna priča za sebe i da je svako životno iskustvo dragoceno kada je u pitanju formiranje ličnosti, pa i inteligencije. Iako se mnogi ne slažu sa ovom tvrdnjom, mi smo sigurni da je inteligencija neograničena i da se na njoj može uvek dodatno raditi.\nNaučnica Fransis Rošer i njene kolege sa Univerziteta Kalifornija, davne 1993.godine, objavili su naučni rad koji je promenio svet. Određen broj studenata koji su biili podrvgnuti ogledu, nasumično je podeljen na 3 grupe.\nJedna grupa slušala je Mocartovu Sonatu za 2 klavira u B-duru, druga grupa uobičajenu muziku za opuštanje dok je treća grupa odvojeno sedela u tišini. Nakon određenog vremena, studenti sve 3 grupe radili su običan test za procenjivanje prostorne inteligencije. Studenti iz grupe koja je slušala Mocarta postigli su znatno bolje rezultate od studenata iz druge dve grupe.\nNovinari su o rezultatima ovog ogleda izveštavali sa “pomalo” novinarskog preuveličavanja, objavivši da je svega nekoliko minuta slušanja Mocarta dovoljno za znatno dugoročno povećanje inteligencije. Vesti su se širile i nadograđovale, neki su tvrdili da i bebe postaju bistrije posle slušanja Mocarta. Međutim, kada su drugi naučnici pokušali da dobiju iste rezultate kao Dr.Rošer, zaključili su da je učinak, ako je i postojao, mnogo manji nego što se isprva mislilo.\nDakle, da li postoji način da se kod dece poveća inteligencija uz pomoć muzike ili nekog hobija? I te kako da postoji. Pre nekoliko godina psiholog Glen Šelenberg, ispitivala je decu – neka su učila da sviraju klavijature, druga su imala vežbe glasa, treća grupa je dobila zadatak da vaja skulpture od gline ili crta po mušemi, četvrta grupa je učila da glumi, dok peta, kontrolna grupa, nije radila ništa.\nIzvor fotografije: msmvan.com\nRezultati su pokazali izuzetno jasna poboljšanja koeficijenta inteligencije kod dece koja su učila da sviraju klavijature. slikaju, vajaju i ona koja su vežbala glas, dok oni sa časova glume nisu imali velike promene koeficijenta inteligencije kao ni oni iz kontrolne grupe.\nIzgleda da aktivnosti koje zahtevaju usredsređenu pažnju i memorisanje pomažu da se kod dece razvije inteligencija kao i bolja samodisciplina i razmišljanje.\nkreativnost emocionalna inteligencija muzika pevanje psihologija obrazovanje deca motivacija


VojvodinaCafe - Izgradnja obilaznice oko Subotice daleko od završetka\nIzgradnja obilaznice oko Subotice daleko od završetka\nVest objavljena: 07.03.2016 14:33\nManje gužve bilo bi u vojvođanskim gradovima kada bi se izgradile zaobilaznice, jer bi to doprinelo i izmeštanju kamiona iz centra. Kada je reč o Subotici, generalni plan regulacije grada predviđa izgradnju saobraćajnih prstenova oko grada. Teretni saobraćaj u centru Subotice jedan je od najvećih problema u gradu na severu Vojvodine. Konačno rešenje dala bi izgradnja zaobilaznice oko Subotice, ali taj posao je još uvek daleko od završetka.\nŠleperi u centru Subotice više nikoga ne iznenađuju. To je pojava sa kojom se Subotičani svakodnevno suočavaju i koja im na razne načine ugrožava bezbednost.\nGrad je pre nekoliko godina zabranio teškim kamionima da saobraćaju od raskrsnice kod hotela Patrija do Zagrebačke ulice, ali je praksa pokazala da se ta odluka često ne poštuje. Građani su revoltirani.\n"Povećanje prisustva saobraćajne policije verovatno bi poboljšalo sliku bezbednosti. Ta vozila, osim što ugoržavaju bezbednost u saobraćaju, utiču na buku i na zagađenost vazduha, smanjuju i protočnost ulica u centru raskrsnice", ukazuje Roland Eper, predsednik Odbora za bezbednost saobraćaja u Subotici.\nKonačno rešenje problema doneće izgradnja zaobilaznice oko Subotice, ali radovi na tom, takozvanom Y-kraku, traju već godinama i ne nazire im se kraj.\n"Nadamo se da će stvarno ove godine, ili što pre da se to napravi. To bi u mnogome povećalo bezbednost saobraćaja i rasteretilo bi centar Subotice, što se tiče saobraćaj", dodaje Eper.\nU Subotici se razmišlja i o postavljanju posebnih uređaja pored već postojećih kamera koji bi identifikovali one vozače kamiona koji ne poštuju ranije pomenutu gradsku odluku o zabrani saobraćaja u jednom delu centra, ali zbog nedostatka sredstava u gradskom budžetu u ovome trenutku nije realno da će jedna takva ideja zaživeti u skorije vreme, prenosi RTV.